Nau A Poi Liomi Hna Caah Hihi Theih Bak Ding – Chin World News\nPosted By: thawng December 20, 2018\nNaupawi lio mi hna nih Arti hi ei lengmang ding a si. Arti hi zeitlukin dah Nau caah a rak tthat timi kongah fiangtein thanhnak an tuahmi a si. Cun Federation of American Sociaty’s for Experimental Biology hna zong nih a dik bak tiah an cohlan in fianhnak an tuah cangmi a si tiah Dailymail nih a tar.\nArti nih hin Nu pawchung ah naute a ummi a ngandamnak a thatter pin ah an thluak a thatter culawng siloin a fim zong an fim ti si.Hi thil ataktak in a tuahtu Cornell University ah a dihmi kum a simi Analy nih a chimmi cu nau ka pawi lio ah hin nikhat ah Arti pum 6 in pum 10 karlak peng ka ei tawn tiah a chim.Ka einak tamnak a ruang cu kan sianginn ah kan rak cawn cang ruangah a si i, a dik le dik lo theih duh ah nikhat ah pum 6 nak tam lengmang ka ei tawn. Cuticun nau ka hung ngei i, angandamnak hrimhrim a thatuk. Cun a hung thang deuhdeuh kum 5 a si in sianginn kan kaiter i, ka fapa hi cathiam bik laksawng a hmuh peng. Cun kan fapa hi cazoh zong a huam tuk lem lo. Asinain an Saya te nih sianginn ah voikhat an chimh cang mi hi cu a philh kho ti lo i, a chinchiah peng.\nAnu le pa hi a thluak tha mi zong kan si lem lo a sinain kan fapa tu cu a thluak ttha taktak. Atubantuk in a thluat a thatnak a ruang bik cu ka pawi lio ah Arti ka ei caah a si ko tiah a chim. Nau a pawi lio mi hna nih cun eipiak hrimhrim ding mi a si. Asinain duh tik caan paoh ah ei lo ding a si ve. Nikhat ah pum 6 nak tam lengmang in ei piak ding cun Zing ah pum 2 chun ah pum 2 zanlei ah pum 2 ti bantuk in ei piak ding a si. Cun Arti hi a si khawh ahcun a chumhchumh mi tu eipiak a tha bik.\nTheih dingmi cu nau pawi caangka in eipiak lo ding a si lai. Nau vun pawi in thlathum a si hrawng in eipiak ding a si. Aruang cu thlathum an si ahhin naupawi mi kha minung taksa sihhram aa thok caah nau na pawi in thlathum a hungtlin ah ei piak ding a si lai. Thlathum a si in caanhman tein na ei piak ahcun na fa cu mithluak ttha taktak le a ngan adammi a si ko lai.


Amah duh in sii a din caah a nunnak liam - THE CHIN EXPRESS\nMi tampi cu kihtlaih, zawtfah tikah sikhan le sibawi sinah i piah loin mah duh i sii din kan hmang. Sii cu sibawi nih fialmi lawng din ah a ttha. Sii a si ko nain minung ngandamnak caah a tthatlonak tampi a um ve.\nKum 25 Thailand nu pakhat cu a lu hrapcheu a fah caah amah duh in fahloh sii a din i emergency in sizung a phan. Sizung a um ni 3nak ah a nunnak liam.\nCu konghe pehtlai in a thimi a nau Chudapa Pornngam nih online ah mipi sin ralrin peknak ca a ttial.\n“Ka unu cu a lu hrapcheu a fah caah fah loh sii le thla fatin nu an thi chuah caan i pangfah damnak sii cu a mah tein dawr ah aa cawk i a dinnak kum 1 leng si cang.”\n“August 2 ahkhan a din tawnmi fahlo sii cu a din. A din tlawmpal ah a lungmit i sizung a phan. Sibawi te nih an check tikah a thi ttum tuk an ti i August 9 ahkhan thluak lei sibawi sin ah i zohter dingin ca a kan ttialpiak.”\n“Nain, August 3 ah a lu fah tthan caah fah loh sii cu a din tthan i Augusst 4 ah sizung a phan tthan. Sizung a um ni 3nak ah a nunnak liam” tiin Chudapa Pornngam nih online ah ralrin peknak ca a ttial.\nThisa der lio i fahloh sii din hi thin a rawk i minung nunnak caah ttih a nung tuk. – The Irrawaddy


Dr. Sasa Nih A Nu Caah Thlacam A Cah! – Chin 11 News\nDr. Sasa Nih A Nu Caah Thlacam A Cah!\nPosted By: victor victor May 4, 2020\nPathian dawt le a nawlbia zulh hi minung nih kan tuah ding hmasa bik le a biapi bikmi asi. Pathian a tihzah taktakmi nihcun ram le miphun an daw peng tawn. Ram le miphun thinlung tak te i a dawmi cu thluachuah hmu loin an um bal lo! Ram le miphun a daw i mi sifak a zaangfahtu Dr. Sasa zong hi kan zoh tikah Pathian nih thluachuahnak a pek i a hman taktak ti a fiang ko!\nTutan ah Dr. Sasa nih hringtu a nu caah thlacam a rak cah! A ttial ning te hin rel law a tanglei ah Laica in lehmi a um lai!\nEino, Pino Mazai Lialaipi cha ripipa liata abaopa tumors cancer vaw ypa vata tlalei kaw pata vaw yta zahnia kha Yangon liata major operation (ileostomy) vaw tao eita thlai a vaw tla pato thei nawpata thlachha mia bao bei muvy. Eima chaly kaw\nKa nu Caah thlacam bawmh halnak: Ka nu cu a rilpi ah tumour a um caah a fak ngaingai in a zaw. Nizan ah khan Operation nganpi (Ileostony) Yangon ah an tuah. A dam zawkzawknak hnga thlacamnak in kan bawm hram u, nan thlacamnak le nan thazaang pekmi ruangah lawmhnak tampi ka ngei!


MAH DIRHMUN CHUNGKHAR AN UM AHCUN PEHTLAIHNAK TUAH CIO HNA USIH – The Chinlung Post\nInternational Committee of the Red Cross nih thawngthanhnak an tuah cang. Tulio kawlram buainak konghe pehtlaiin lamzawhtu hna cu kawlralkap le palek nih an tleih lengmang hna i, chungkhar zong tleih a tongmi konglam athei lomi tampi an um hna. Sihmanhsehlaw hi konglam tleih a tongmi hna an dirhmun le an sining tawlreltu dingah ICRC an um cang.\nAnmah buu hi mipi cungah dawtnak thinlung le zawnruahnak he ralkap le palek hna nih an tleihmi hna pawl a buaipitu hna an si. Culawng siloin kum saupi cawlcanghnak atuah cang mi an si pin ah tulio ramchung buainak ruangah tleih a tongmi hna an konglam theih ding le an chungkhar hna pehtlaihnak tuahpiak ding siseh, thonginn chungah a ummi hna zong aherhning in bawmhchanhnak atuahmi caah rian attuanmi an si.\nTulio kawlram buainak ruangah na chungkhar siseh, na hawi le kom pakhat khat an tleih hna i, an konglam nan theih khawh hna lo ahcun International Committee of the Red Cross ah thanhnak tuah hna law anmah nih thil sining dottletnak an in tuahpiak cang hna. Hi bantuk thil a tongmi hna nih chawnh nan duh hna ahcun mah phone number 09891754512 siseh yan_tracing_group@icrc.org ah email in pehtlaih khawh an si.\nAcunglei ah langhter cang bantukin an mah hi kawlralkap le palek hna nih hliamhma an putter mi hna zong biatak tein abuaipi mi an si i, ralzam pawl zong bawmhchanhnak atuah lengmang mi buu an si hna. Cun kawlram chung myone tampi ah minung an i chiah hna i, cuticun mipi caah zaanghlei cawi in le dawtnak thinlung he mipi a bawmmi buu an si.\nBREAKING NEWS-( WARNING) NA PHONE MAH TI HIN A UM LE UM LO RAK CHECK COLH


Mizoram Farkawn Khua Upa Pawl I Ralzam Pawl Caah An Thil Tuah Cu Uar An Um Taktak – Thechinlandtoday\nMizoram Farkawn Khua Upa Pawl I Ralzam Pawl Caah An Thil Tuah Cu Uar An Um Taktak\nadmin July 15, 2021 Leave a Comment on Mizoram Farkawn Khua Upa Pawl I Ralzam Pawl Caah An Thil Tuah Cu Uar An Um Taktak\nTheih cia bantukin Kawlram ah covid zawtnak a karh caah Mizoram lei luh khawh a si ti lo caah atu an sak lio mi hi Tio tiva kam Mizoram chung a um lo mi hna umnak caah ti mi a si.Farkawn ah sak lio mi relief camp hi minung 70 in 80 tiang um khawhnak dingah timh a si.\nVaphai ah sak lio mi relief camp hi minung 100 hrawng um khawhnak caah ti mi a si i, Community Covid Care Centre zong sak ding timhtuahnak an ngei.Atu dirhmun ah tuipuiral area chungah ralzaam a um mi 1457 chungin Farkawn ah minung 668, Vaphai ah minung 208 le Khawbung ah 180, Thekte ah 136, Zawlsei ah 100 le tuipuiral khua dang dang ah minung 10 in 40 hrawng cio an um.\nHakha Khuasamhnak Innhmun a Tingmi pawl SAC nih Hmun Catlap an Pek Hna →\n← Kawlram Ah Nu Pakhat Tleihhrem Nak In A nun Nak A Laim Ralkap An Puh Hna


US: Dallas um Chinmi nih CNF/A caah $45,000 (Kawlram ting 600) leng an hlut - THE CHIN EXPRESS\nUS: Dallas um Chinmi nih CNF/A caah $45,000 (Kawlram ting 600) leng an hlut\nUS ram, Texas state, Dallas county um Chinmi nih Chin Miphun Ralkap (CNF/A) ṭhawnternak caah $45,300 (Kawlram ting 600 le ting 30 hrawng) an hlut.\nCNF Chairman Pu Zing Cung, US CNF Regional Committee Chairman Salai Tial Hmung telh CNF rianṭuantu hna cu mipi he tonbiaruahnak an ngei i atu lio semnak Kawlram boruak kong le timhcia in um kan herhnak kong biaruahnak an ngei.\nMah hnu ah CNF nih a thazaang ṭhawnternak caah lakhruak in chaw kawlnak a tuahmi “Lakhruak Miphun Himnak Chaw (Emergency National Security Fund – ENSF)” caah hi zat an thawh hi si.\nMinung 34 lawng nih an thawh nain pakhat nih $3,000, $2,000, $1,000, tbk tam pipi an thawh hna caah hi zat a chuah hi si.\nUS ram ahcun Texas hi 2nak Chinmi tam cemnak state asi. A thawh rih lomi tampi an um rih. Harris, Tarrant, Travis, Collin, tbk county dang ummi pawl nih an thawh cio tik ahcun dollar a ting lengpi chuak te lai tiah kan zumh.\n1. Pu Tial Chum Ling = $3,000\n2. Val Mang Vel Ceu = $3,000\n3. Pu Papy Cinzah = $2,000\n4. AK Auto Sale(Syrus & KyawThang) = $3,000\n5. Saya David Cung Cin Thawng = $1,000\n6. Pu Ngun Or = $3,000\n7. Pu Lal Ram = $3,000\n8. Pu Ni Khar = $3,000\n9. Pa Mang Khar Lian & Nu Van Biak Tha Par = $2,000\n10. Pu Ngun UK = $3,000\n11. Pu Tha Thawng = $1,000\n12. Val Boi Cung Nung = $500\n13. Pu Thang Za Lian = $300\n14. Pu Van Nun Cung = $500\n15. Pu Lal Tan = $500\n16. Pu Bawi Cung = $500\n17. Nungak Olivia Ling = $500\n18. Pu Tin Uk Thui = $500\n19. Pu Ta Van Bawi = $500\n20. Pu Van Ni Or = $500\n21. Khamh Bawi Nung = $500\n22. Val Van Ceu Thang = $500\n23. Pu Za Kam = $500\n24. Alex Vanzabawi Thawng = $500\n25. Pu Siang Lian Hmung = $500\n26. Val Ko Latt = $1,000\n27. Chan Khualian Thang = $500\n28. Pu Thawng Liancung Thui = $500\n29. Pu Sang Kam = $500\n30. Pu Johan Sang = $3,000\n31. Pu Ngun Lian Sang = $3,000\n32. Pu Van Hre Lian & Pi Ngun Khin Tial = $1,000\n33. Pu Van Bawi Lian = $500\n34. Pu Hre Ling = $500\nTotal = $45,300\nPhaisa a thotu nan dihlak cungah kan i lawm tuk.


”Ka Zaanmang le ka Chunmang Fonh” – The Cherry Par\n”Ka Zaanmang le ka Chunmang Fonh”\nNovember 17, 2020 Cherry News\t0 Comments\nHihnu kum 5, 2025 hnu cun Chinland ah Thingan Miphun nih a suurlu an tlaihmi Miphun dang party a sem in a sem khawh tilo nak ding caah tha thar chuah in CNLDF party thar Reform tuah in WE ARE ONE IN ABSOLUTE CHIN party dirh in a um lai ti hi a si.\nNOTE: Atu lio Chin NLD chungin Nationalism ah a lung a fiangmi pa zaza nu zaza hna cheukhat, prominent CNLD zapi le CNF zapi fonh in le ramleengmi politics thisen a kengmi tlun dih in mu..USDP cu kan sawm hna lai lo.1990 NUP zong sawm loin.\nKaren kan upa/kan pa Padu MAAN NGEING AUNG chimmi Kawl Party cu Kan PINE cio ahhin i cuh ve hlah ulaw,,cucu FEDERAL cu asi ko..ati bang..2025 ah cun atu CNF president pu ZING CUNG le a ṭuanpimi upa pawl zong kum 63 kuakap an si ve dih cang lai.Hmai kan suanter hna hnga.Ramtang ah an umnak kumpi kum 32 a si cang,A za cang.Ramcung le ramchungah lut ve cang hna seh. FEDERAL kong ahhin ,Lusei nih ”Ar talh daan cikhat cauh a awm hlei nem” an ti bang ”Ar thah ning phunkhat lawng a um lo,,chai in chaih khawh zong asi,ar inn ah luh hnawh i a hngawng in merh i thah khawh zong a si ko”.\nKan CHINLAND ah VAKOK nupu zalong tein Zuang cang hna seh.Kawl AWTAW cu Rawn ah umhmun kaupi a ngei ko. PPP. CANADA.\n← USA Election Thawngpang Pehtawnh\nBiden, Obama, le Democratic party kongah, Laimi pumpak in siseh, media ngan deuh ah siseh hehtiah →


President Trump Nih January Ni 6 Ah Thil A Cang Dingmi A Phuan Cang – The Cherry Par\nPresident Trump Nih January Ni 6 Ah Thil A Cang Dingmi A Phuan Cang\nMah Christmas thawngtha relchap lo cu a pam tuk hrighran. CHRISTMAS REMNAK LE DAIHNAK, NAN CUNG CIO AH. Vawlei Ralpi Pakhatnak cu July 28, 1914 ni ah a van i thok. Khatlei ah Germany, Austria-Hungary, Bulgeria le Ottoman Empire (Turkey) cu an tang ti hna. A khatlei baak ah Great Britain (England), France, Russia, Italy, Romania, Japan, le United States cu an tang ve. December 17, 1903 ah Dayton, Ohio ah khuasa cycle siammi Wright te unau Wilbur Wright le Orville Wright nih an sermi vanlawng ser thiamnak cu an i lak cio i raldohnak vanlawng cu an hman cio.\nVuangtu khua um Ralkap pawl Siangngakchia Bu pakhat nih kal hnawh an tim →


Vote Thlatu Chin Mipi Sinah Nawlnak – Chin World News Evening\nVote Thlatu Chin Mipi Sinah Nawlnak: (1). Kum 2020 Rampumpi Thimnak caah thaizing in vote pek a si cang lai. Hihi kan miphun le kan ram federal le democracy thlenremhnak lamthluan (cho a chuak rih lomi lohma ban) caah a voi 3nak mipi nih biachahnak tuahnak a si—kum 2010, 2015 le tutan 2020.\nPhaisa le development in mipi lem, lung mawhter hi corruption zawtnak a hrampi a si. Phaisa le pumpak miaknak men i vote thlak hi zumtu tha le good citizen nih kan tuah awk a si lo. Hi hi CNLD le NLD timi target in tial mi asi lo. Zeibantuk Party hmanh nih an tuah awk a si lo, a tuah mi cu mipi nih kan hrial hna awk a si timi siaherhnak he tial mi asi. Credit: Salai Cung Dawt


Chin Community in Norway | Archive | Activities\nAuthor : Norway Chin Student Union Published: September 22nd, 2016\nChin Student Union in Norway (CSUN) nih kum fatin tuahmi siangngakchia tonnak, seminar le General Meeting cu October 7-9 ah Grimstad khua i Carson Baptist Church ah tuah tthan dingin timhtuah a si. Tukum hi a voi 4nak an tuah a si i nikum, 2015, Stabekk/Oslo ah an tuahnak kong a kaimi nih an chimmi tete le hmanthlak pawl zong CSUN facebook page ah hmuh khawh an si.(https://www.facebook.com/CSUNORWAY/) Oslo City Tour @ CSUN Tonnak 2015 Photo by Amstrong Lian Tukum tonnak ah [...]\nAuthor : Norway Chin Student Union Published: April 7th, 2015\n2015 siangngakchia tonnak, seminar le general meeting cu Oct 02-04, Stabekk NCMC biakinn ah kan tuah lai. Tukum tonnak a kan sponsor tu cu Norway Chin Mission Church (NCMC) le Ung Baptist an si lai. Tlun inn, eidin pin ah kan Chin siangngakchia pawl ruahnak ttha ttha a kan pe tu ding mithiamsang (professionals) mileng pawl a kan sawmpi cuahmah lio a si. Tthathnemnak tampi a kan pe dingmi, quality a ngei bakmi tonnak le seminar kan tuah khawhnak hnga a kan bawm cuahmah tu NCMC le Ung Baptist [...]\nAuthor : ccn Published: July 25th, 2010\nNorway Chin miphun dihlak ttanpinak le nan thlacamnak thawngin June 2, 2010 ah CCN zong Norway cozah nih theihpimi bu pakhat a si ve cang tiah CCN min in thawngthanhnak kan rak tuah. Org number: 995 139 979 Kan chim lengmang bantukin hmurka in kan rak chimmi bia le a taktak in thil hun kalpi tikah aa dangmi thil an um len. Cucaah cun kan ruahlo leng piin thla kan liamnak a si. Cu vialte cungah ruahnak in siseh, cattial nakin siseh a kan bawmtu Norwegian Baptist Union upa, CCN EC upa le [...]\nAuthor : ccn Published: July 24th, 2010\nUpatmi tuanpi hawi hna, Ka khualtlawnnak tlawmpal ka hun ttial. CCN he pehtlai in ka khualtlawnnak CCN Upa thimtharmi dihlak hnatlaknak in President le Secretary nih khualtlawnnak ngei hna sehlaw CCN kong chimhfiannak ngei hna seh tiah biakhiahnak a um btk in Aurskog, Bagn le Gjøvik khua ka va tlawng kho hna. Pathian lamhruainak thawngin tlamtlinnak tampi a um tiah ka hmuh. 06.08.2008 Tuesday Aurskog; Cacawn nihnih ni ah Aurskog khua ah ka va tlawng hna. Ka kal hlan in kan [...]


Tedim (ZFA) le SAC ralkap kahdohnak ah ralkap lei in minung 4 an thi CDF lei in aa hliam mi an um lo – Buanchukcho\nChinland Defense Force _ Tedim (ZFA) le SAC ralkap kahdohnak ah ralkap lei in minung 4 an thi, CDF lei in aa hliam mi an um lo\nChin Ramkulh, Tedim Peng Kalay- Tedim luhnak hauka pawng ah 2021 May 16 zaan suimilaam 8:00 in 9:00 kar ah Chinland Defense Force _ Tedim (Zomi Federal Army) le SAC ralkap, Palek kahdohnak a um i ralkap lei in minung 4 an thi. CDF- Tedim lei in aa hliam mi le a thi mi an um lo tiah CDF nih an thanh.\nချင်းပြည်နယ်၊ တီးတိန်မြို့ ကလေး- တီးတိန်အဝင် ကြိုဆိုပါ၏အနီးတွင် ၁၆ မေလ ၂၀၂၁ ညနေပိုင်း ၈ နာရီမှ ၉ နာရီအတွင်း Chinland Defense Force _ Tedim (Zomi Federal Army) နှင့် စစ်ကောင်စီ၏ လက်ပါးစေ ရဲ၊ တပ်သားများအကြား ပစ်ခတ်မှုရှိခဲ့ကြပြီး စစ်သူပုန်ဘက်မှ ၄ ဦး သေဆုံးခဲ့သည်။ CDF- Tedim (ZFA) ဘက်မှ ထိခိုက်၊ ကျဆုံးမရှိပါ။ Chinland Defense Force\nthawngdang : Kahh! Thawngchia lak ah thawngṭha taktak a si. Us ummi kha cu rel loin lanh tak bak lo ding, Chim cio u. Nan chungkhat hna i thanh c io u hi. Ngakchia Bawmhnak (Child Tax Credit) pek dingmi cu July 15 in pek a si cang lai tiah President Biden cozah nih tuchun Nikhat ni, May 17 ah thawng an thanh/phuan cang.


Esther Caah Nai Ready Cang Maw? Hoi Zong An I Ready Dih Cang Hna Hih Ramdang Zongin – FIAKFAIROCK\nZahan ah Esther Dawt Chin Sung nih a mah leiin a thiamnak diklak le a aw- zai dihlak chuah in a sak cang. A mah leiin a rian cu a dih cang. A tangmi cu a mah tanhtu hna nih vote pek lawng a tang cang. Tuzaan result cu nangmah le keimah vote cungah aa hngat cang. Chin Press\nBottom 3 Ah A Thu Ti Lo Hrimhrim : Esther Dawt Chin Sung Caah US Lei In Phasa Tam Taktak An Kuat Cang Lai\nMah ti ding bak pei a si cu, Benben bantuk in Esther hi a fans pawl nih dir kamh ve hna seh law Bottom 3 ah cun a mang hmanh ah a tthu ding kha a si lo nain, Top 5 thaizaan ah cun Bottom 3 ah cun a tthu bak ti lai loh. An rak chim cia bantuk in tuchun cu US ram um Olivia Nu Cinzah nih Esther Dawt Chin Sung thazaang pek nak ding caah phaisa zei maw zat tuchun ah a kuat lai tiah theih a si.kan i lawm taktak Esther caah a lamkip in bawmchantu an um cuahmah ve cang.MMID Season 4 hlasak zuamnak hi Chin miphun cheukhat hna nih cun thazaang kan pek awk a si lo tiah an chim na in kan nih Chin miphun caah cun (hmuh sung ton har) mithil ah a cang ve.\nCucaah biatak tein Chin miphun nih kan dirkamh hna awk a si ko.MMID hlasak zuamnak ah Yaw Kee, Benjamin,Esther hna cu top 5 tiangin an kai cuahmah.Benjamin Sum zong an mah Fans pawl hna nih biatak tein voting an kawl piak i a tu a dirhmun ah cun voting lei cun phan awk zei hmanh a um ti lo.Yaw Kee zong Mindat a fans pawl hna nih voting an kawl piak cuahmah ve tiah kan theih fawn.\nEsther Dawt Chin sung zong Washington DC kan pa le hna le New York um Chin mi tampi hna nih an dirkamh cuah mah ve pin ah.tuchun cu phaisa zei maw zat kuat a si cang lai tiah theih a si.MMID 2019 hlasak zuamnak cu kan mah Chin miphun pathum hna chungah pakhat paoh nih cun Winner la hrimhrim dingin i zuam hna usih.\nYaw Kee,Benjamin,Esther hna hi an aw zai lei in cun soisel awk an um bak lo.vanchiat tuk ti lo ah cun an tla lai lo. MMID hlasak zuamnak chungah a tel mi an dihlak hna lak ah khin kan Chin miphum pathum hna cu an aw zai in an cuang khun pin ah,an puitling ngaingai.asinain voting in a kal peng caah thinphang an si.kaa lawngin kan chim i voter kan pek hna lo tik ah Esther zong voi 3 bak bottom 3 ah a t’hut nak cu a si ko.Cucaah a lam kip in thazaang pe ko hna usih.


Kan chungkhar, kan nu le pa u le nau, kan miphun, kan muisam, kan pumrua tibantuk hna hi kanmah nih kan i thim mi a si lo. Pathian nih a kan thim piak mi a si. Pathian laksawng ah ruah thiam ahcun thlachuah sunglawi tuk an si. Minung i kan seem hlan hrimhrim ah Pathian nih a kan theih cang; vawlei a ser ka hrimhrim ah a kan theih cang. (Jeremiah 1:4-5 Psalms 139:15-16, Psalms 139:15-16,Acts17: 26). Pathian nih kan caah timhlamhnak a kan ngeih piak cia cang. Pathian theih loin a cangmi thil an um hrimhrim lo. Pathian nih minung a ser tikah a lung a tling. Asinain, minung cu sualnak chungah kan tla, kanmah kan sual ruangah kan sual man cu kanmah nih tuar ding kan si.\nVancungram cu mi tlamtling hna caah a si. Vawlei cungah a ho hmanh kan tlamtling lo (Romans 3:9, 3:23). Ka tlamtling ko, ka suallo kan ti ko rih ahcun kanmah le kanmah kan i hlen hi a si( 1 Jh 1:8); mah le mah cu i hlen khawh phung a si lo. Kanmah pumpak i zuamnak in Pathian hmai ah mi tlamtling kan si kho lo, thiam kan co kho lo. Kan sualnak nih hin Pathian he a kan tthen (Isaiah 59:2). Thiam coter kho tu, lam hmuhsaktu kan herh, biatak kan herh. Jesuh cu lam le biatak le nunnak cu a si. Jesuh thawngin dah ti lo cun Pathian sin phanh khawh a si lo (Johan 14:6). Jesuh cu biatak a si i cu biatak cu kan luatnak a si (Johan 8:32). Kan caah Pathian i aa timhlamhnak sang bik cu Jesuh thawngin sualnak in a kan tlanh hi a si.\nKan dawt lem lo mi cu laksawng kan tthenh ciammam bal lemlo. Pathian nih vawlei hi a dawt tuk caah a fapa ngeih chun a kan pek. (Jh 3:16) Kan phu kan tawk lo mi laksawng a si, Pathian velngeihnak ruangah a si (Eps 2:8-9,2 Tim 1: 9). Pathian kha a kan khamhtu le a kan tlantu a si tiah zumh nak thawngin hi laksawng cu hmuh khawh a si.\nPathian sinah kan sualnak cu kan phuan hna ahcun, a dingmi le zumh awk tlakmi a si caah, a biakam kha let loin kan sualnak kha a kan ngaihthiam lai i kan palhnak vialte kha a kan thianhpiak dih lai. (1 John 1:9)Sual ngaihthiamnak laksawng sungbik pek awk ah Jesuh vawlei ah a ra. Cu laksawng cu a sung bikmi Chritmas laksawng cu a si. Jesuh Khrih hrimhrim hi a hmasa bik le a sunglawibik Chritmas laksawng a si ko.


Chinram hruaitu dingah David maw na thim lai, Herod dah? – Hakha Cherry\nChinram hruaitu dingah David maw na thim lai, Herod dah?\n2020 kum thimnak ah Chinram chung i NLD nih hmunhma an lak ah cun, Herod S H nih siangpahrang a ṭuan lai. Herod cu Siizar tang kun a miphun a kilveeng ngam lotu pa a si.Mah miphun Khrihfa biaknak dik a zumtu CNLD thim an si ahcun, David N S nih siangpahrang a ṭuan lai.\nDavid maw nai thim lai? Herod dah?David nihcun Chinram sersiam timi cu lenglei langmi hruh ṭhanchonnak tuah lawng khi si lo, a ti.A lang lomi thil tamtuk a um. Cu a lang lomi miphun ṭhanchonak vialte David nih a kan tuahpiak lai.\n2015-2020 Chinram Langak cozah chungah miphun ca hmantlak pakhat hmanh an um lo tiah an Hlutdaw Speaker Pu Zo Bawi nih a phuan ko khah.\nNLD MP pawl hrimhrim cu rinhcanh awktlak pakhat hmanh an um lo, fir ding le eihmuar ding lawngte an bawh, a ti ko khah.\nCu Chinram NLD bawi lakah U Soe Htet cu a fiit bik tiah an ti. A fit bik an timi pa hmanh khi iralrin herh taktakmi a si.\nNLD pawl lak i a fiit bik an timi pu zong hmang lo U Soe Htet cu CNLD lutlai Pu David Ngai Sak he tahchun ah cun, Tangcheu le Master level in an ithlau.Vote CNLD, vote David and throw away the crows and their Herods from our land!\nCredit-Salai C Alexander\nNAWLNAK BIA:U le nau miphun hawi hna:\nChin Ramkulh Thancho Nak Ding Caah Rian Tuan Ti Ding Kan Herh.


Nikhat Chung Kahdohnak 3 A Chuak - News and Media\nKNU – Karen National Union Dooplaza ( ဒိုးပလာယာ)pengkomh, Notkw(နို့တကော) peng ah SAC ralkap le KNLA karlak ah nikhat chungah kahdohnak 3 a chuak i SAC ralkap 1 a thi i 2 hliam an tuar tiah tualchung mi hna nihnan chim. Nizan zinglei Sml 9:20 hrawngah Kwe Lay Hte( ကွီးလယ်တဲ) khua ah KNLA le SAC ralkap Khah – Mah – Yiah 361 Battalion hna karlak ah kahdohnak a chuak i Kahdohnak a dih hnu in SAC ralkap lei nih Jet vanlawng in ral an ven nak hna an tuah.\nChun Sml 12:47 hrawng ah Kalikhi tlang cung ah SAC ralkap Khah – Mah – Yiah 432 battalion le KNLA hna karlak ah kahdohnak a chuak than tiah theih a si. Zanlei Sml 1:20 hrawngah Notakaw peng meng 17 ah SAC ralkap Khah- Mah – Yiah 432 Battalion le KNLA kar kahdohnak a chuak than i SAC ralkap 1 a thi i 2 hliam an tuar tiah tualchung mi nih an chim. Crd – TCP\nSAC Ralkap Kuttang Khuabawi Aye Ko Le A Nupi Thah An Tong


Aircraft Engineer Bak A Simi Laipa, Salai Andrew Nih Ramkhel Kong A Chim Mi Cu A Mak Law Law. – Kawltu Team\nAircraft Engineer Bak A Simi Laipa, Salai Andrew Nih Ramkhel Kong A Chim Mi Cu A Mak Law Law.\nBiaknak le miphun min ibunh ttung i miphun pi a huap lomi ramkhel hi ka dir pi lo: Salai Andrew.\nLaimi chungin bochan ngaimi Aircraft Engineer bak a simi Laipa, Salai Andrew nih cun hi ti hin a langhter. Biaknak le miphun min ibunh ttung i miphun pi a huap lomi ramkhel hi ka dir pi lo. I don’t support the politics based on religion and narrow-minded nationalism. ဘာသာရေးနှင့် ကျဥ်းမြောင်းတဲ့ လူမျိုးရေးကို အခြေခံတဲ့ နိုင်ငံရေးကို ကျနော် မထောက်ခံပါ။, Biaknak le miphun min ibunh ttung i miphun pi a huap lomi ramkhel hi ka dir pi lo.;- Miphun khat si ruang ah miphun minbunh party ttanh hrim ding timi hi adik tiah ka ruat lo. Cu party ttanh lo ruangah miphun dawt lo ti mi zong hi a tenau mi ruahnak asi. Boruak sining le chan tiluan ning in khua hi ruah ahau.\nAtu lio ah cun NLD party lawng hi kan chunmang saduhthah lam a sial kho tu an si. Kum 5 hngakchia NLD cozah hi primary class akai lio mi te asi. Cozah lutlai tampi hi ralkap cozah dengteo in rak doh ruangah thawng inn ah caan sau pi khua arak sa mi an tam. Fimthiamnak le hngalhtheihnak an chan bau kho men.\nHmuhtonnak (experience) an ngei lo kho men. Asinan thawngtlak ngamh in ram le miphun adaw mi dakaw an rak si. Hihi kan philh lo ahau. Phunghrampi remh dih hnu le Federal hmuh dih hnu ah miphun minbunh party cu tha kan pek te hna lai. Central control a tthawn tuknak NLD party zong khi tik ah cun a tha a der te kho men. Kum 5 chung ah rampi huap le Chin ram caah an thil ti khawhnak atam lengluang ko.\nChanbau le thader ciocio ah ralkap cozah le NLD cozah an i dannak cu khua aruat kho poh nih theih asi. A ril mi hngakchia cu a thawh tthan bang NLD cozah nih aliam cia an chanbaunak kha fimcawnnak ah an hman lai i hmai lei kum 5 ah a mak deuh mi cozah an ser hrim lai. Mi zapi nih huham kan ngeih bik caan le thil kan ti khawh bik caan cu thimfung thlak caan hi asi. Ni 5 te lawng aa duh cang. Kum 2020-2025 caah rampi huap in NLD a tthawn rih ahau ko. Atu tan zong NLD ah thimfung thla rih ko hna usi. Siaherhnak he,Salai Andrew Bawi Sang Lian,02 Nov 2020.\n← Bethsy Te Nupa Hmanthlak Thar Pawl Cu Zoh An Nuam Law Law.\nRev. Dr. Rual Uk Nih Donald Trump Le Joe Biden Cu Hi Bantuk Hin Cuaithlai Nak A Tuah Cang. →


Lamkaltu 1 (Acts 1)\nLamkaltu Hna Rianṭuannak Cauk timi hi Luka Thawngṭha peh kha a si. Hi cauk nih aa tinh bikmi cu Jesuh zultu hna nih Thiang Thlarau hruainak thawngin Jesuh kong Thawngṭha kha “Jerusalem khua le Judea ram vialte le Samaria ram dihlak le vawlei cung khuazakip ah an karhternak” kong kha a si (1.8). Judah mi hna sinin aa thawk i vawlei cung dihlak kha a cul dihtu zumhning a si.\nCun hi cauk a ṭialtu nih hin fiang seh ti a duh rihmi cu Khrihfa phung hi Rom cozah dohnak ca i sermi phung a si lo ti kha a si hlei ah Judah mi hna biaknak a tlinnak a si ti kha a si.\nLamkaltu cauk hi cheu thum ah cheu khawh a si:\n1. Jesuh vancung a kai hnuah Jerusalem khua chungin Khrihfa phung cu aa thawk,\n2. Palestine ram chung hmun dangdang ah khan a karh i,\n3. Mediterranean Rili kam ram hrawng vialte kha a cul dih i Rom khua tiang a phan.\nLamkaltu hna rianṭuannak cauk chungah thil pakhat a lang ngaimi cu Thiang Thlarau rianṭuannak kong a si. Pentekos ni ah khan Bawi Jesuh zummi hna cungah Thiang Thlarau kha a tlung i Thiang Thlarau nih cun Khrihfabu cu a hruai i thazang a pek. Hi cauk chungah hin Khrihfa hmasa bik pawl an phungchimmi le thil an timi le hi phung an chimmi le thil an tuahmi nih zeitindah minung nunnak chungah rian a ṭuan ti kha kan hmuh.\nTehte sinak ding timhtuahnak 1.1-26\na. Jesuh nawlbia hmanung bik le biakam 1.1-14\nb. Judas changtu 1.15-26\nJerusalem ah tehte a sinak 2.1—8.3\nJudea le Samaria ram ah tehte sinak 8.4—12.25\nPaul rianṭuannak 13.1—14.28\na. Paul khualtlawn voi khatnak 13.1—14.28\nb. Jerusalem pumhnak 15.1-35\nc. Paul khualtlawn voi hnihnak 15.36—18.22\nd. Paul khualtlawn voi thumnak 18.23—21.16\ne. Paul Jerusalem, Sisaria le Rom ah thong a tla 21.17—28.31\n1Ka dawtmi Theofilas:\nKa cauk hmasa u ah khan Jesuh nih rianṭuan hram aa thawk riin vancung i lak a si ni tiang *1:1: Luk 1:1-4 2a tuahmi thil vialte le a cawnpiaknak vialte kha ka ṭial. Vancung i a kal hlanah khan a lamkaltu caah a thimmi hna kha Thiang Thlarau thawngin a cawnpiak hna. 3A thih hnuah ni sawm li chung an sinah voi tampi a lang i a nung ṭhan hrimhrim ti kha zumh lo awk zeihmanh um loin lam tam piin a langhter: annih nih amah cu an hmuh i anih nih Pathian Pennak kong kha a ruah hna. 4Cun an sin i a um lioah khan hi nawlbia hi a pek hna i, “Jerusalem khua hi chuahtak hlah u, ka Pa nih a rak in kamhmi hna laksawng ka rak in chimhmi hna tu kha hngak ko u. *1:4: Luk 24:49 5Johan nih cun ti in tipilnak a pek hna, sihmanhsehlaw kan hmailei ni tlawmte chungah hin Thiang Thlarau in tipilpek nan si lai,” tiah a ti. *1:5: Mat 3:11; Mar 1:8; Luk 3:16; Jhn 1:33\n6Jesuh le a lamkaltu hna cu hmunkhat i an um tikah khan, a lamkaltu hna nih cun an thawh i, “Bawipa, atu caan ah hin maw Israel mi cu uknak kha na pek ṭhan hna lai?” tiah an hal.\n7Jesuh nih cun a thawh hna i, “Ka Pa nih amah nawlngeihnak chungah a chiahmi caan le nithla kong cu nannih hngalh awk a herh lo. 8Asinain Thiang Thlarau nan cung i a tlun tikah cun, ṭhawnnak in nan khat lai i Jerusalem khua le Judea ram vialte le Samaria ram ah le vawlei cung khuazakip ah ka tehte nan si lai,” tiah a ti hna. *1:8: Mat 28:19; Mar 16:15; Luk 24:47-48 9Hi bia a chim dih in an hmuh hngan te ah cun vancung ah a kai; cun minmei nih a hun phenh i an hmu kho ti lo. *1:9: Mar 16:19; Luk 24:50-51\n10Annih nih a liam riahmah kha an cuanh ko lioah cun, puan rang aih in minung pahnih an pawngah cun chikkhatte ah khin an rung dir i, 11“Galilee mi hna, zeicahdah van lei zoh in nan dir ko? Nan sinin van ah a kaimi Jesuh hi, van ah a kai nan hmuh bantukte hin a ra kir ṭhan lai,” tiah an ti hna.\nJudas Chaangtu Thimnak\n12Cun lamkaltu hna cu Oliv Tlang khan Jerusalem khua ah khan an kir; cucu Jerusalem khua in meng cheu tluk a si. 13Jerusalem khua chungah khan an lut i an rak umnak khaan chungah khan an va kal: Peter, Johan, Jeim le Andru, Filip le Thomas, Bartholomew le Matthai, Alfeas fapa Jeim, Phunṭanh Simon le Jeim fapa Judas an si. *1:13: Mat 10:2-4; Mar 16:15; Luk 6:14-16 14Thlacam awkah atu le atu a bu tein an i pum i an sinah cun nu hna le Jesuh nu Mary le Jesuh naule kha an um ve.\n15Cu hnu ni tlawmpal ah khan Jesuh a zummi hna kha an i pum i an dihlak ah za khat le kul tluk an si; cu pumhnak ah cun Peter cu a tho i, 16“Ka u le ka nau hna, Jesuh a tlaitu hna lam hruaitu Judas kong ah, Thiang Thlarau nih David ka in a chimchungmi bia, Cathiang chung i aa ṭialmi kha a tlin awk a herh. 17Judas cu kan rian ah hin i tel ve awkah thim a rak si caah khan kan bu chungah hin a rak i tel ve,” tiah a ti.\n18(Judas nih khan thil ṭhalo a tuahmi man ah tangka a hmuhmi khan lo pakhat a cawk i cuka ah cun thi lakin a tlu i a kek dih i a chungril vialte a chuak dih. *1:18-19: Mat 27:3-8 19Jerusalem khua i a ummi vialte nih cucu an theih i cu lo cu a min ah anmah holh in Akeldama an sak i, a sullam cu Thisen Chuahnak Lo ti a si).\nPeter nih cun, “Salm cauk chungah khan,\n20‘A inn cu lawng seh law\na chungah ahohmanh um hna\n‘A rianṭuannak hmun zong kha\npakhatkhat nih rawlh hna seh,’\ntiin aa ṭial i *1:20: Slm 69:25; 109:8\n21cucaah Bawipa Jesuh a thawh-ṭhannak a hngaltu tehte si ve awk caah pakhatkhat nih cun a kan chap a hau. 22Amah cu Bawipa Jesuh nih kanmah he khual a tlawn lengmang lio i kan sin i aa tel lengmang vemi, Johan nih tipil innak kong a chim ri in Jesuh nih van ah a kan kaitak tiang kan sinah aa tel lengmang vemi a si awk a si,” tiah a ti. *1:22: Mat 3:16; Mar 1:9; 16:19; Luk 3:21; 24:51\n23Cucaah mi pahnih min kha an chuahpi: cu hna cu Josef, Barsabbas an timi, (Justas ti zongah an ti fawnmi) le Matthias kha an si. 24Cun thla an cam i, “Bawipa, nangmah nih minung lungthin vialte cu na hngalh dih. 25Cucaah Judas nih amah hmun a simi i kal awkah a chuahtakmi rian, lamkaltu hna rian rawlh awkah, hi pahnih hna lakah hin aho deuh hi dah na thimmi an si, kan hmuhsak tuah,” tiah an ti. 26Cun cu hna pahnih lakah aho deuh cu dah kan thim lai tinak caah camcawhfung an zuh i an thimmi cu Matthias kha a si; cun amah cu lamkaltu pahleikhat hna bu chungah khan a lut.


Tidim Peng Chungah Mipi Vengtu Hriamtlai Phu Le SAC Ralhrang Karlak Kahdohnak A Chuak, Minung Umnak Inn 3 Mei Kaang + video -\nJanuary 16, 2022 hleicung@gmail.com Leave a comment\nChin ramkulh Tidim peng chung Hti Zan khua pawngkam ah nawlngeihnak latu SAC rahrang ralkap le mipi vengtu hriamtlai phu karlak ah January 13 zinglei sml 10:00 hrawngah kaphnih kahdohnak a chuak i, SAC ralhrang ralkap (7) an thi i, mipi vengtu hriamtlai phu leikap ah hliam tuarmi umloin an i zukphiak kho tiah theih a si.\nChun sml 2:00 hrawngah Hti Zan khua, coffee dum chungum inn pathum (3) hna cu SAC ralhrang ralkap nih mei an khangpiak hna tiah theih a si. Kum 2022 January 12 ah Kalaymyo in SAC ralhrang ralkap (100) lengkai hna cu Lai ramchung ah an hung kai hna i, Khiang Kam gate ah mipi khualtlangmi hna cu phihkham hratin anmah sinah an kalpi hna tiah theih a si.\nCucaah kannih mipi vengtu hriamtlai phu leikap ah zeiti hmanh in cawlcangh khawh a si ti lo i, SAC ralhrang ralkap hna cu Hti Zan khua ah zaan riak in an umnak a si. Kum 2021 Dec 25 ah nawlngeihnak latu SAC ralhrang nih an tlaihmi Civic Defence Militia (CDM) Siyan ralkap pakhat cu lamhmuhsaktu dingah an hruai nain amah pa nih cun SAC ralhrang ralkap kuttang in luat dingin a zaam tak hna.\nAtu caan karlak ah hin Taingin khua ah mipi vengtu hriamtlai phu simi PDF Zoland, Siyin, Zogam Army, People’s Defence Army (PDA) hna i fonhin kahdohnak tuah ding an i timh tuah. Zeitik caan paoh ah kahdohnak hi a chuak khomi dirhmun a si cang caah mipi leikap nih khualtlawng tlungkal rih lo dingin kan in nawl hna. Crd- the federal times. Video zohnak a link khitthitnews/videos/ a si.\nRel chap: Kalaymyo Sianghleirun In Chin Ram Ah Hriamngan In Vawi (4) Bak An Kah! Chin ramkulh Tidim peng Hein Yan khua pawngkam cu January 16, tuzing sml 8:00 hrawngin Kalaymyo Sianghleirun in hriamngan hmangin vawi (4) bak an kah. Kahdohnak cu a chuak lo nain SAC ralhrang ralkap nih meithal zuun (5) hrawng an puah. Cupinah Kalaymyo Sianghleirun in hriamngan in vawi (4) bak an kah, a thawng a thang ngaingai, vawlei tiangin a tlerh/hninh. Crd- the federal times\nNihin Kalay Lampi Kahdohnak ah SAC Ralhrang 10 an Thi


Myanmar Ram Cu Asian Ram Hna Chung In Covid Zawtnak Runven Sii Chunh Hmasa Bik Ram Si Na In Nikhat Chung Zawt Nak Hmuh Mi An Tam Chin – Thechinlandtoday\nMyanmar Ram Cu Asian Ram Hna Chung In Covid Zawtnak Runven Sii Chunh Hmasa Bik Ram Si Na In Nikhat Chung Zawt Nak Hmuh Mi An Tam Chin\nadmin December 15, 2021 Leave a Comment on Myanmar Ram Cu Asian Ram Hna Chung In Covid Zawtnak Runven Sii Chunh Hmasa Bik Ram Si Na In Nikhat Chung Zawt Nak Hmuh Mi An Tam Chin\nMyanmar ram nikhat chungah Covid-19 mizaw thar minung 250 le zawtnak aa chawnhmi minung 527,274 an um tiah ralhrang phu kuttang riantuan ngandamnak lei vuanci zung nih December 14 ,zaan ah cathanh a chuah.Checknak an tuahmi hna cu ralhrang uk duhlo in CDM cawlcanghnak a tuahmi sizung, laboratory hna telhlo in ralhrang kuttang um ralhrang sizung ah tamdeuh cu checkhlat a si caah zawtnak chawnhning hi zeitluk in a karhkha chimkhawh a si rih lo.\nNgandamnak lei vuanci zung nih a thanh ning ah cun a luancia suimilam 24 chung 16155 cu checkhlatnak an tuah i zawtnak hmuhthar mi minung 250 an hmuh caah zawtnak hmuhthar mi hi zatuak in 2.25% an si.Covid-19 zawtnak in adam than i sizung in a tumnak nawl a ngei cangmi hi minung 357 an si tiah theih a si. Cun Covid zawtnak a chawnh i nunnak a liammi minung 5 he zawtnak ruangah nunnak liammi dihlak hi 19188 an si cang.\nMyanmar ram cu Asian ram hna chung in Covid-19 zawtnak runvensii chunh hmasa bik ram a si na in,a tutiang ah Asian ram 10 chung in runvennak sii aa chunmi a tlawmbik zatuak a si tiah Vaccine Tracker cazin ning ah hmuh a si.Vawlei rampi Covid zawtnak phundang simi Omicron zawtnak aa chawnh cangmi hi China, Hawngkong, Japan, South Korea, Thai, Singapore, Malaysia, India, Thirih Lingka, Nipaw, Mawldaith hna telh in ram 76 ah cu zawtnak cu hmuh a si cang tiah theih a si.\nRalhrang Pawl An Thazang A Der Thawm Dawh An Si Cang Kah Doh Lio Ah Hnu An Tlawh Chin Leng Mang →\n← Mindat Peng Kah Doh Nak Ah Ral Hrang Lei Thi Mi An Tam Lung Ah Hmui Kho Tuk


Update: American Raltuknak Tilawng Pahnih Cu Iran Ram Chungah A Lut Cuahmah Cang – Chin Miphun Tlangau\nAmerican cozah nih a thlah mi a raltuknak tilawng pahnih hna cu Iran cozah nih ma ka hmun hi cu na pal lai lo,na pal a si ah cun kah na si lai tiah para a kham nak hmun STRAIT OF HORMUZ hmun cu a lut cuahmah cang tiah an chim.\nSTRAIT OF HORMUZ rili hi Iraq, Iran, Saudi Arabia, Kuwait ram pawl hna nih US theih lo in i pehtleihnak hmun ah an sermi rili a si.\nHi hmun ah US nih a raltuknak tilawng a luhter mi hna hi Amphibious assault ship USS Gonzales, USS Faul guided missile destroyers hna an si i Iran cozah nih a mit bak in a hmuh ko na in a tu tiang cu a kap/doh hraw rih hna lo tiah an chim.\nUS cozah nih Gulf ah a chiah mi hna a raltuk nak tilawng le thil dangdang hna USS Abraham Lincoln Carrier Strike Group, Nuclear bomb thlatu B-52 Stratosfortress bombers, USS Keargage, USS Stennis hna cu Qatar le UAE ah timhcia bak in a chiah hna.\nUS nih a ruah ningah cun Iran nih remdaihnak tuah le Ca buaicung tonbiaruahnak neihpi an kan duhlo a si ah cun a hriamnam pakhat khat hmang in STRAIT OF HORMUZ rili kan pal ah cun a kan kah khawh tiah thinphang ngai in an um.\nAsinain US nih a ruah ning bantuk in Iran cozah nih cun a rak kap ti hna lo.Trump nih cun Iran cozah nih pal lo dingin pra a kham hnawh mi STRAIT OF HORMUZ rili ah kan lut cang na in a kan kap ngamlo.a mah belte Iran nih kan cungah a hriamnam a langhter hmaisa lo ah cun US nih kah kan tim lo tiah thawnglatu pawl hna sin ah a chim.


A POI TUK EE : REV. DR. NGURLIANA NIH MUAL A KAN LIAM TAK. (R. I. P.) – The Chinlung Post\nApril 9, 2021 admin THEIH TLEI 0\nPu Ngura (Rev. Dr. Ngurliana, MA, PhD Birmingham University, UK) nih ruah lopi in a kan liamtak ti thawngtheih cu ka lungttha hrim lo. Pu Ngura hi keimah pumpak hrimhrim in a ka dawtu a si. Myanmar Theological College, Mandalay khua i B.Th ka kai lioah kum 4 chung ca a ka chimtu a si lengah Tahan Vengpui Methodist Khrihfa Nubu nih bawmhnak an ka pekmi kong zongah amah nih interview a ka tuah. US ram sianginn kainak ka tuah lio zongah recommendation voi 5 a ka ttialpiak.\nRELCHAP- KALAY AH VANLAWNG PAHNIH A TUM : Tunai te ah Falam thawngzam nih a van langhter ning ah cun’A tawinak in vanlawng pahnih cu Kalay Airport ah tum tiah thawngthanh nak a tuah a sinain zei bantuk vanlawng dah a si ti cu thawngpang dang thei a si rilo nuzong an i tel ve tiah thawngthanh nak a van tuah hi a si a tang hi falam ca asi.\nKalaymyo Airport ah vanzam 2 cu April 9, nazi 1 luan hrawngah a tum. Ralkap in airport kiang an kil ih motor 3 sungah nunau khal an um. Hi nunau pawl hi ralkap hotu vuavang an si, kiangkap pawl cun an zum. Ziangruangahvanzam a tum ih ziang an tuah ti theih a si lo. Zuk hi cu kan dung naite ralkap an run ret lai ih vanzam ra tum mizuk a si.\nThawngpang dang:Ralkap hi nek awk an tha lo mipi kan i palh sual cun kan hmun cia ah ralkap nih kan ci an kanhmih lai’Mipi nih duh poh in ralkap hi kah le doh phun ah kan ruah sual hna cun kanmah tu thihnak khur ah kan tlathluahmah lai.\nRam pakhat pi ralkap simi kha mipi hriamnam tha ngei lomi le raltuk cawng lomi nih fawi tein tei awk cu a harngai. Tei khawh an si lo tinak cu si lo’Kawlram ralkap hi Asian ram chung hmanh ah ralkap thaazaang a thawngmi le raltuknak hriamnam tling te a ngeimi ve mi an si. Ram pakhat hmanh a tu kho ding an si ve.\nCu ralkap cu zeihmanh timhlamhnak ngeih loin kan nam sual hna cun kanmah tu kan fah lai caah ralrin te lemkhur tein kan doh hna a hau lai.Ralkap nih timhlamhnak ngei loin zeihmanh an tuah bal lo . Hriamnam ngei lo mipi kah an kan timh zongah tha tein plans an suai.


THAWNG HNIN THANG: MIPI THEIH IN SALAI LTT TUAH SERNAK PHUAN AHAU CANG – The Chinlung Post\nMiepi Group a rak that tu kha Lungthli Tum a si. Ahlan ah Miepi timi Facebook group a rak um. Laimi hmanmi group velte ah member tambik an rak umnak a si. Miepi timi min hi Thantlang peng Hriphi khua pawng i a ummi tlang sang, tlang dawh Miepi tlang min laak in rak sermi group a si. Miepi group nih Miepi tlang a min a thanter.\nMiepi group cu 2010 kum hrawngah rak sermi a si i Laimi nih an rak duh ngaimi a si caah atu tiang hi hei um rih seh law member ting khat leng an si cang lai dah. Miepi group cu kum 5 hrawng a hung rauh hnuah member zong an hung karh ngaingai. Member thong 40 hrawng an hung si ahkhin Miepi group cu “dup” tiah a mit. A tlau. Facebook company nih an phih. A raung cu Miepi group kha report tuahtu a ngeih caah a si.\nReport tuahtu nih, “Hi Miepi group hi ralhrang bu (terrorist group) bantuk ah ruahmi CNF he aa pehtlaimi a si i meithal le hriamnam cawkzuarnak ah an hmanmi group a si,” tiah Facebook company ah report a tuah. A si lomi pi a si. Miepi group ah meithal le hriamnam cawkzuarnak an tuah bal lo. Laimi nih meithal zuarnak kong cu kan tuah phaak zong a si lo. Member vialte cu Laimi an si hna caah member cheukhat nih CNF kong le CNF nih a tuah cuahmahmi kahdaihnak kong cu an ṭial pah hna.\nGroup dang i an i ceih tawn ning cio khi a si ko. Members nih an duhmi konglam paoh kha ttial cio a si ko. Terrorists pawl he aa pehtlaihnak zong pakhat hmanh a um lo. Miepi group a thattu hi Lungthli Tum a si kha tuan ah rak hngalh a si lo. Thil sining zoh dih hnu le Facebook ah hlat dih a si hnu, caan zeimawzat a rauh hnu lawngah Lungthli Tum a si kha theih a si. Nain, Lungthli Tum nih a thahmi a si kha tuan ah kan phuang duh lo, hmailei chim caan a chuah tik i phuan ding ah kan rak ichiah.\nMiepi group hi zeitindah, zeiruangah dah Lungthli Tum nih a thah? Miepi group cu atu bantuk in phaisa kawlnak ah hmeh chom haumi (link) he post a rak um tuk lo. Biaruah a rak nuam ngaingai. Miepi group cu Lungthli Tum ta a si lo. Amah nih a sermi a si lo. Group a sertu le admin tampi nih tawlrelmi group a si. Lungthli Tum cu mi nih an rak thei rih lo. Phaisa kawl a duh caah Miepi group ahcun (links) ca a rak post tawn.\nLungthli Tum nih a phaisa kawlnak hi a tlaangpi in Laimi member tam bik umnak group pahnih ah a rak post tawn. Cu hna cu 1, Miepi (member tam bik) le 2, Chinland Daily News (member tam bik chang) an si. Miepi group phihpiak a si hlan zarh 3 hrawng ah thil a cangmi a um. Lungthli Tum nih phaisa kawlnak ah hmehchom haumi a vun post tawnnak a sau pah cang caah group member cheukhat nih an rem set lo i an soisel.\nNa cattialmi hmehchom hau loin, rel khawh colh ding in hung kan post piak, tiah a cheu nih an ti. Comments zongah mitam nawn nih Lungthli Tum cu an phomh pah. Cu tikah Lungthli Tum cu a ning a zak i a ca a post ngam ti lo. A phaisa kawlnak hmun ah cu lio Chinland Daily News group dah ti lo cu hmun dang a ngei ti lo. Miepi group ah mi an tam deuh i Lungthli Tum nih a ca a post ngam setlo tikah a phaisa hmuhmi a hung zor thluahmah.\nCucaah, Miepi group cu ral zoh in a vun zoh. Hi group a thah lo ahcun a phaisa kawlnak a tlau lai ti kha aa fiang tuk. Miepi group kha report tuah i a chung member vialte kha amah Lungthli Tum siarem deuhnak group dang ah kalter a duh hna. Cu lawng ah phaisa tam deuh a hmuh lai ding kha a theih tuk. Cucaah, zei sual lo Miepi group cu a si lo ning in a report i Facebook nih an phih thai.\nNan vun fian deuh ding ah chim ka duhmi cu Miepi group hmang in phaisa a kawlmi cu a tlangpi in Lungthli Tum lawng a si. Phaisa lei in miakmainak a tuahmi cu amah lawng a si. Ahohmanh hi group kong ah thinhungmi an um lo. Amah Lungthli Tum lawng hi group ah conflict of interests a ngeimi a si. Cun, Facebook rules a fiang i zeitindah ka report lai i an phih lai ti a theitu cu Lungthli Tum bantuk thil a ngal pahmi lawng hi an si.\nMirang ca in report a tuah khotu zong amah dah ti lo midang an um lo. A fim, a thiam pahmi nih lungput ttha lo an ngeih tikah ttih an nun ning khi hika hin nan vun i fiang ko lai dah. Fianter ka duh chapmi cu Miepi group ah Lungthli Tum a soiseltu hi group a sertu le admin pawl an si lo. Member paohpaoh zalong tein post nak nawl an peek cio ko hna, aa tlukrual tein.\nGroup chung i a ummi member tlawmte nih an caakmi lawng khi a si. Member pakhat le khat ruahnak ikhah lo cu khoika paohah a ummi a si ko. Amah a phomhtu member pawl kha a duh ahcun a phomh khawh ve ko hna. Siloah, an bia zei relo in a post duhmi kha pehzulh in post thluahmah khawh a si ko. A poinak a um lo. Group tuahtu le admins nih a zei an sual lo. Member thong 40 hna tlin khawh ding ahhin a tlawm bik kum 5 a rau.\nMi nih har le fe tein an tuahmi group kha mah hlawknak caah report tiangtiang tuah cu minung lungthin a ngeimi nih cun an tuah awk a si lo. အဖျက်သမား lungput bak a si cu mu. Miepi Group a report ruangah a chuakmi sunghzatlaaknak. Miepi Group kha nung peng seh law atu cu member ting khat leng an si cang lai. Miepi Group nih Miepi tlang hi a rak laarter tuk. Miepi Group a rak um ruangah Miepi tlang hi fakthanh (ကြော်ငြာ) cia a si.\nHmun dangdang i a ummi Laimi tampi kha Miepi tlang par va kai duhnak lungthin a ngeihter hna. Miepi tlang nih hmailei ah a pawngkam ummi Hriphi khua le Zophei peng vialte khi Tourism leiah tampi a tthathnem hna lai i phaisa chawva tampi a luhter khawh. Miepi tlang cu tlang sang, tlang dawh a si caah khualtlung mileng tampi a leem (attract) hna lai i a pawngkam khuate vialte phaisa tampi hmailei ah a huipiak khawh hna.\nAtu cu Miepi group kha pumpak hlawknak men ah minung pakhat nih a thah caah Miepi tlang a laarnak zong a zor dih. Miepi min a tlau cang. Zophei peng ca ah zatlaknak nganpi pakhat a si. Miepi a thattu cu Hriphi khua kha khor chungah a phumtu a si. Miepi a thattu cu Zophei peng vialte tthanchonak a hrawktu a si.Miepi a thattu cu group chung ummi Laimi vialte kha zei ah a rello i a tthiotu a si.\nMah pumpak chawkawlnak le min ngeihnak men ah kan mibu a that ngam tu cu Laimi vialte i kan ral a si. Cu nak ttihnungmi an um lo.Zophei peng tourism leah tampi a tthathnem khotu ding Miepi tlang hmanh a min a that ngamtu pa cu Zophei peng a dawttu kan ti kho lai maw? Lungthli Tum bantuk chawva zong a ngeimi, fimthiamnak zong zeimawzat a ngei i a lungput a zermi hi kan mibu ca ah ttihnung an si.\nPower a ngeih chinchap ahcun Laimi a kan buai dih lai, a kan zuar dih te lai.Thil ttha a tuahmi khi amah tthatnak caah tinhmi a ngei peng. A pu Zo Bawi MP aa cuh rua lai tiah a ruah i Hakha peng khuate cheukhat ah phaisa zeimawzat a hlut hna. Hakha peng khuate sifak pawl kha a pu Zo Bawi ca mee duh ah phaisa in a mawn hna. Mi ttha ngai aa lawhter. Nain, a pu Zo Bawi MP aa cuh tthan lo ding a hung si tikah phaisa a hlutmi zong a maak i, Hakha peng khuate pawl kong cu a ceih zuam ti lo.\nThil pakhatkhat aa tinhmi a um ruang, siloah laarnak a duh ruangah mittha aa lawhter tawn. Phaisa a hlutmi zong midang nih an thei sual lai lo tiah amah lila nih aa phorhlaw, aa phuang tthan. Atu MP cuh aa timhmi zong hi Thantlang peng pi-ne hluttaw No. (2) i NLD mee vialte vaihvuanh a duh caah a si. Lungthli Tum hi NLD MP aa cuh ding pawl cazin ah aa tel lo ti kha rak philh hlah uh. Tutan thimnak ah NLD minung a si lo.\nNLD minung bantuk in aa chim lai, NLD a ttanhtu hna thazaang kha a fir lai i NLD mee kha chuh dih aa tim. A hrut deuh nih an fiang lo i heh tiah thazaang an peek. Thantlang pi-ne hluttaw No. (2) ah aa cuh ding hna lakah saya Rung Kaw, sayama Ni Sui Lian le Dr Hmuh Thang cu mittha an si ko. Nain, NLD minung cu sayama Ni Sui Lian a si khah.\nBiadonghnak. Miepi group a thah kong he pehtlai in Lungthli Tum nih thil ttha lo a rak tuahmi kha an hngal rua lo tiah a ruah i mittha bantuk in aa umter. Amah bantuk thil a ngal pah ttung i thinlungput ttih a nungmi, mibu nuamnak zong mah hlawknak ah a hrawk ngammi, Laimi thong 40 renglo an i buutnak zong a tthio ngam tu nih MP hna icuh a vun itimh ve tikah Lungthli Tum kong hi mipi nih theih a herh tiah ruah a si caah kan vun phuannak a si.Credit: Thawng Hnin Thang


IS hruaitu pa nih an fanu a tlaihrem tawn i a thah mi le Trump kong an chim mi nih US a hninh bak ko\nTu lio US thawngpang a linsa ngai mi, a nu le pa nih an philh khawh lo mi le Obama zeihman a si lo ning le a ralchiat ning alangnak tiah mi tampi nih an soiselnak le mah lio kum 2015 ah Trump kha President rak si seh tiah an duh ning an chim mi nih US a hninh bak ko\nChinpage ah nifatin US thawngpang 4/5 ka ttial peng caah, US thawngpang na rel duh ah cun mah Chinpage hi like/follow vun tuah law, nifatin US thawngpang 4/5 na rel khawh peng lai tinak a si\nKum 2015 ah American aid worker Kayla Mueller, cu ISIS pawl nih ceilak in a thi tiang an tuk/velh/phomh. Obama administration nih US citizen nu Kayla Muller khamhnak ding caah zeihman rian ttuan mi an ngei lo. Kayla Muller a nu le pa lungthin tu tiang a dam khawh ti lo\nCarl & Marsha Mueller nih a chim mi cu, “Raltha tein ka chim ngam mi cu, Trump hi kum 2015 ah president rak si cang sehlaw, Kayla hi damtein tu ni tiang kan sin ah a um peng ko lai. Obama administration nih kan fanu Kayla khamhnak ding caah fakpi in an nih zuam bantuk in an chim i, natein zeihman an tuah tak tak lo,’ tiin a chim\nKayla, international aid worker hi Syria ah kum 2013 ah IS nih an tlaih mi kha a si. kum 2 leng an sin ah an chia. Kum 2015 ah fakpi in IS nih an velh/tuk hnuah a thi ti thawng thei a si. IS pawl hna kha mi ralchia, Muslim pawl fakpi in thazang a petu Obama nih a ngam hna lo\nTrump President a vun si hnuah IS hotu bik Al Bagdhadi cu fawitein a thah. US official nih an langter ning ah cun Kayla muller kum 26, IS nih kum 2 an tlaih cang mi cu IS leader Abu Bakr Al Baghdadi nih a rak tlaihhrem tawn ti a si\nCarl Muller, Kayla pa nih a chim mi cu, kan fanu khamhnak ding caah President Barack Obama kha kan zum ngai, kan zumnak vialte a cungah kan chia dih, Kayla khamhnak ding caah fakpi in rian kan ttuan lai tiah a ka chim. Natein rian ttuan tak tak lo in an thawng lengmang. kum 2 hrawng (18months) IS kutah a um hnuah a thi ti kan thei. Tu tiang a ruak zong kan hmuh khawh ti lo\nThe Trump team nih hnangamnak, kan hmuh bal lo mi an kan pek, The Obama administration nih an tuah khawh mi vialte an tuah tak tak maw? The Trump administration nih cun an chim mi poah an tuah dih.\nPresident ve ve an si, natein an rian ttuan ning le US an dawt ning an dang tak tak! Al-Bagdadi tha a si hnuah bia kan thei mi cu, America ralkap pawl nih August 14, Kayla’s birthday cu “mission Operation Kayla Mueller’ tia an phuah. kan nih lawm ning kha chim khawh a si lo.”\nKan chungkhar nih Trump kan dirpi nak ruang hi amah ruangah si lo, mah bantuk president, mah le citizen caah rian a ttuan mi le zawng a ruahmi, America dawtu kan ngei mi hi mi vangtha kan si\nAmerica nih a holh khawh mi lawng hruati kan her lo, a chim ning bantuk in rian a tuan tu kan her deuh. Kum 2015 ah IS nih Kayla muller ruak caah 5 million Euros a chungkhar sin ah an hal hna. Natein pek an si l0. Credit- RTK\nBe the first to comment on "IS hruaitu pa nih an fanu a tlaihrem tawn i a thah mi le Trump kong an chim mi nih US a hninh bak ko"


Kan doh cuahmah mi:Kan ral ttinung khi NLD le Suu Kyi. – Lai Lungrawn Post\nFebruary 3, 2021 February 3, 2021 admin Myanmar News\nAtu kan doh cuahmahmi kan ral tihnung khi NLD le Suu Kyi an ral lawng a si lo, kan dihlak kan ral a si.CNLD le USDP nan ral zong a si. NLD kan si lo caah kan i saing lo ti hram hlah u sih. Party politics kaltak rih u sih, lung i rual a herh bik caan a si. Ralkap uknak thlichia nih cun ahohmanh a kan hrial lai lo, kan dihlak kan tuar te ding a si.Salai Lung Thli Tum


CNLD hotu Pu. Zo Zam hi a zaanmang maw si, a chunmang dek – FIAKFAIROCK\nCNLD hotu Pu. Zo Zam hi a zaanmang maw si, a chunmang dek\nChin party(CNLD) nih teinak kan hmuh ahcun Hakha, Falam, thlanglei Laitlang tiangah Tlanglong lam kan ser dih lai. Hi hi biapi taktak in kan i timhmi asi tiah Pu Zo Zam nih USA a rat lio ah achim.\nLaitlang fing le tlang vialte khi na mitthlam in hei suai ve ko. Motor hmanh ṭhaṭhi in akal kho rih lomi, vawleicung ramthangcho bang vawlei tangin tlanglong lam kan tuah lai timi ruahnak ngeih cu, Mizoram hmanh nih atu tiang Tlanglong lam an ser kho loh. Bairabi tiang lawng akal kho.\nPu, Zo Zam politic cu afuh ngai ko lai hih😁😁Dr. Sa Sa nih Vanlong bualrawn acawh ciami ṭumnak dingah Vanlong kan cawk lai hei ti sehlaw, cu hmanh cu a fuh deuh men lai. Politicians nih seih-Ku-zin khi tam tuk chim ding asi loh. Seih-Ku-Zin tham cun duh le atu zongah vawleicung mirum bik, muidawh, minthang bik zong kan va si ko hnga hme teh. President Trump bantukin ka tuah lai timi atuah tak tak lomi politicians pawl cu sau an nguh bal loh. Seih-Ku-Zin men in mi lung laak i timh ding asi loh.\nRamdang mirum pawl 100 he zong va kop ko seh, Laitlang in tax hmuh ṭhan lo dingin hohmanh nih an tuah duh lai loh. Laitlang milu khi zat te nih kumkhat ah Tlanglong man Tax zeizat khi dah a chuak kho hnga, techin fapar chan tiang hmanhah cham khawh asi lai loh. Rual Hei Thang


Rialti Khua Pawng ah an Hmuhmi Mithi Ruak cu Thlacamnak tein Zaanlei ah an Vui Cang – Onlinenungak\nA ruak a rawh cang caah atu tiang aho si timi theih a si lo. Aho a si timi an theih tik ah chungkhar nih hmailei ah fawi tein a ruhro an hlam khawh nakhnga mengtung 144KM zawn ah a ruak an vui hi a si. The Chin Journal\nthawngpang dang relchap : NUNLAM HMUHSAKTU: Palh A Hmangmi Minung-By.Salai CP Lian\nPALH A HMANGMI MINUNG (Na palhnak kha man a ngeimi si ter tuah)\nBaibal kan zoh tikah sual timi le palh timi hi sullam pakhat in a hmannak tampi kan hmuh. Hmun cheukhat ah cun sualpalh tiah fonh in a hmannak zong a um. Hika ahhin cun sual le palh hi ka then i palhnak timi kong kan zoh lai. Palh timi ahhin phunhnih in then khawh a si. Theih lo ruangah palh le theih ko buin palh tiin! Zei thil poah nih hin thatnak le thatlonak an ngei dih. Phundang cun kaphnih haar an si dih. Cu bantuk cun thil pakhat nih a chuahtermi, asiloah thil pakhat ruangah a chuakmi lakah khin a thami a um i a thalo mi zong a um. Palhnak timi nih hin thilthalo a chuahter tawn ko nain a caan ah cun thiltha zong a chuakmi a um ve ko. Cucu na nunnak ah na ton bal vemi a si ko lai.\nMi an palh tikah, asiloah mi palhnak na hmuh tikah! Na riantuannak le sianginn kainak ah siseh, na Khrihfabu le mibu umtinak ah siseh, na umnak khua / veng le chungkhar ah siseh, midang palhnak na hmuh tawn ko lai. Hmailei zongah na hmuh rih fawn ko lai. Cu bantukin mi an palh tikah, an palhnak na hmuh tikah va soisel hlah, va si colh fawn hlah. Nu le pa nih kan fale an palh tikah awka-hrang in mawhchiat le sik colh hman lo ding a si. Micheu cu mi palhnak kan hmuh tikah kan thangchiat colh hna, kan soisel i kan sik colh tawn hna. Cu nih zeidah a chuahpi? A palhmi le nangmah karlak pehtlaihnak tha a derter pinah na riantuan hawi, na kiangkap ah khua a sami le rian a tuanmi hna nih upat-hmaizah loin a tih in an in tih lai. Upat-hmaizahnak aa tel lomi tihnak cu mi a hrawktu siivai thalo a si. Nangmah mithmuh ahcun a felmi le a tha ngaimi bantukin rian an tuan lai nain na um lo tikah an duh poah in rian an tuan lai. Asinain na cungah upat-hmaizahnak an ngeih ahcun na mithmuh lawngah si loin na um lo zongah felte le tha tein riantuan ding a si, tiah phunglam na tuahmi le na chimmi kha an zulh peng lai. Israel mi hna nih khan Pathian kha an rak tih tuk nain an rak hmaizah chih lo caah Moses hmangin Pathian aa phuan caan lawngah an tha i mithmuh in Pathian aa langh lo caan ah an tha kho lo. Pathian nih zulh dingmi nawlbia tha tuk a ser piak ko hna nain an zul kho hlei lo.\nNa riantuan hawi le na kiangkap ah khua a sami, na fale nih a tih lawng an in tih i an in upat/hmaizah lo ahcun a poi tuk lai. Cucaah kan cungah mi nih siseh, kan fale nih siseh, upat-hmaizah nak an ngeih hmasa khawh nakhnga an palhnak kan hmuh tik zongah mawhchiat, soisel thangchiat le sik loin an palh than lo nak dingah nem tein lam hmuhsak tu i zuam usih.\nNangmah zong a palh kho mi, palh a thiammi na si ve kha philh hlah! Mi palhnak na hmuh tikah keimah zong anmah bantukin a palh kho vemi ka si, ti hi philh hlah law mi dang palhnak na soisel ngam hrimhrim lai lo. Caan tampi ah a palh bal le palh zong a thiam lo phun tein midang palhnak soisel kan thawng ngai tawn. Mi nih kan palhnak an kan soisel ve tik cun kan ingtuar kho fawn hoi lo. Kan Laiholh i “Zawng nih amah tawkheng aa hmu lo i mi tawkheng a soi” timi ah kan chuak tawn.\nMi an palhnak siloin an thatnak hmuh i zuam! Nu hrinmi minung caah hin mah palhnak i hmuh tung loin midang palhnak hmuh hi a rak fawi tuk ko rua! Jesuh nih “kawl ulaw nan hmuh lai” tiah a ti. Fimnak a kawlmi (a cawngmi) nih fimnak cu an hmuh ko lai, chawva a kawlmi (sipuaizi a tuahmi) nih chawva cu an hmuh ko lai, thlarau tlau a kawlmi (mission a tuanmi) nih thlarau tlau an tlaih ko lai. Cu bantukin mi thatnak a kawlmi nih cun midang thatnak an hmuh lai i mi palhnak lawng a kawlmi nih cun midang palhnak an hmuh lengmang ko lai. Midang palhnak lawng na hmuh lengmang ahcun a palhnak na hmuhmi pa / nu cungah nehsawhnak, nautatnak le zeirellonak lungput na ngei lai, cu pinah midang cu an palh kei cu ka palh lo timi ruahnak na ngei fawn lai. Cu nih cun na nunnak ah porhlawtnak a hrin chin lai. Porhlawtnak lungput na ngeih hnu ahcun midang sinah naa tlum ti lai lo.\nMi pakhat i a nunnak ahhin palhnak (thatlonak) tampi zong a um ko lai, asinain ahopoah hi chiatnak lawng tein a khatmi kan um lo. Mi vialte nih chambaunak le tlinnak kan ngei dih cio. Midang palhnak le chambaunak si loin an thatnak zawn tu kha hmuh peng khawh i zuam. Midang thatnak tampi na hmuh ahcun thatnak timi a sunlawi zia na theihfian lai i anmah bantukin mitha si ve duhnak lungthin na ngei lai. Cu lungthin nih cun na palh cangmi vialte le a palh kho mi na sinak tampi chungin na thatnak zawn te kha pangpar rimhmui bang a parter lai i midang caah man a ngeimi na si lai.\nPalh ding kha tih hlah! Minung tampi cu palh timi hi a tih bak in kan tih cia. Palh ding a tih tukmi hna nih thil lianngan an tuah kho bal lo. Palh ding tih ahcun zeihmanh tuah loin um a hau hnga! Hiti ka ti tikah ralrinnak um loin zeipoah tuah thluahmah ding ka ti duhnak a si lo. Tuah kan duhmi tuah ngam lo tiangin a kan dawntu palh tihnak kha ka chim duhmi a si. A tha tiah na ruahmi cu palh ding kha tih lo tein tuah ko, minung fom nih na palh kho taktak ko. Asinain palh ding tih ruangah zeihmanh tuah loin um nak cun thil pakhatkhat na tuah i na palhmi kha a tha deuh. Zeicatiah cu na palhnak nih cun zeitindah palh than lo dingin riantuan ding a si lai, timi lamdik an hmuhsak lai. Phundang cun palhnak hi cawnpiaktu tha phunkhat a si. R. BuckminsterFuller nih “Tamtuk ka theihnak cu tamtuk ka palh caah a si” tiah a ti. Holh phun 16 lengin an leh i vawleicung hmunkip ah copy nuai tampi an zuar cangmi You Can Win timi cauk a tialtu India mi, ShivKhera nih cun “Palhnak nak in a thalo deuhmi cu palh tih hi a si” tiah a ti.\nPalh a tihmi cu thil an tuah hlan hrimhrim ah an palh cia cang. Aa kom ngaimi siangngakchia pathum an um, pakhat cu ca a thiam tuk nain pahnih cu an thiam lo. Ca a thiam lomi pahnih lakah pakhat nih cun palh ruangah cawnpiaktu pa sik le fungtuk ding a tih tuk i caminpuai phit caan poah ca a thiammi pa phitmi kha a thli tein a zoh lengmang. Cathiam mi pa phitmi i zoh hrat cu palhnak zeihmanh um lo tein caminpuai cu a awng lengmang ve. Asinain ca a thiam lomi a hawipa tu cu amah thluak le theihnak lawng i bochan in caminpuai a phit caah a hmaanmi nak in a palhmi a tam deuh tawn. Caminpuai zong a sung pah lengmang. Kum zeimawzat a hung liam i company pakhat ah rian an tuan tikah palhnak tih ruang i mi phitmi aa zoh lengmangmi pa cu palh lo tein caminpuai a awng ko nain zeihmanh a thiam ti lo, asinain palhnak ttih lo tein amah thluak le theihnak a hmangmi pa cu a palhnak rak tampi ko hmanh seh, cu a palhnak nih cun thil tampi a cawnpiak caah bochanmi ah a cang.\nNa palhnak kha cohlang law fimchimtu ah hmang! Bucky Fuller nih cun “Palhnak cu a palhtu nih ka palh lo a ti lawngah sual a si” tiah a ti. Palh hi a poi bik a si lo, asinain a palhtu nih a palhnak cohlang loin ka palh lo a ti tawnmi kha a poi bikmi cu a si. Minung nih hin palh timi hi thil thalo ngai ah kan hmuh i kan palh tik zongah ka palh tiah kan cohlang duh tawn lo. Adam le Evi nih khan kan palh tuk, kan ngaithiam ko tiah Pathian hmaiah rak ti hna sehlaw chiatserh an si lo kho men ko. Pathian nih an palhmi nak in kanmah cu kan palh lo dahkaw ti phun in thiam an i chehnak, an palhnak an cohlan duhlonak kha a huat deuh lai dah. Nu le pa nih kan fale an palh bak tiah kan hmuh / theih ko mi kan hmaiah kan palh lo tiin an i pheh tikah kan thin a hung i kan vuak tawn hna, asinain ahohmanh nih ka palh ko tiah lungthiang tein nu le pa hmaiah a chim ngammi fale kha kan vua bal hna lo, cu bantuk cu tuah ti hlah awh, tiah nemtein kan caawnpiak tawn hna.\nPatling / nutling lungput a ngeimi nih cun a palhnak aa pheh bal lo, amah le amah thiam aa cheh bal lo, a palhmi cu ka palh tiah lungthiang tein a cohlan tawn. Palh hi cawnpiaktu tha ngai a si, tiah kan ti cang kha! A poi bikmi cu mi pakhat nih a palh tikah siamremh i timh loin a palhnak zawn ah palhnak a tuah than tawnmi hi a si. Na palh tikah mawhchiat ding lawng hawl hlah, nangmah le nangmah zong i mawhchiat hlah, na palhnak tu kha cohlang law lungthiang tein a ruang kawl, cu nih cun lamdik an chimh lai.\nNa palhnak kha a donghnak si loin a hramthok a si! Vawleicung i mi hlawhtling le minthang tampi hna khi palhnak um lo bak in atu i an dirhmun khi a phanmi an um lo. Cun palh ding a tihmi le vun palh sual tikah zeihmanh tuah ngam ti loin palhnak in a dongmi hna nih hlawhtlinnak an hmu bal lo. Mi tampi cu kan palh tikah thil dang kan tuah ngam ti lo. Voikhat kan palhnak ah khan kan taang peng. Tlikzuamnak ah a tlimi pa nih a tluk sual tikah ka hawile nih an ka lonh tuk cang, mi hmaiah zohchia in ka tlu hoi sual lai tiin a tluknak ah um peng sehlaw, asiloah hnulei ah kir sehlaw zeitindah teinak cu a hmuh khawh lai? Asinain a tluknak in a thawh i amah lonh in a tli liomi hna nak in rang deuh le thawng deuh in a tlik than ahcun teinak a hmuh ko lai. Na palhnak ah na taan peng ko ahcun zeitikhmanh ah hlawhtlinnak cu na hmu bal lai lo. Na palhnak kha a donghnak a si lo ti philh hlah, voikhat na palh ah na palhnak zawn i palh than ti lo dingin hram naa thok a si.\nBiafunnak: Minung cu palh a hmangmi, asiloah palh a thiammi kan si. Midang zong palh an hmang, kanmah zong kan hmang. Minung umnak ah palhnak um lo phung a si lo. Asinain palh hi thil thalo cu a si lo, a tlaih zia le a hmanzia na thiam ahcun hlawhtlin nak dingah an bawmtu thil ah a cang lai. A luanciami caan ah na rak palhnak nih in temtawn ti hlah seh, hmailei na nunnak zongah midang palhnak tampi na hmuh lai, cu tikah soisel thangchiat, sik le mawhchiat si loin lamdik hmuhsaktu si i zuam. Nangmah hrimhrim kha na palh tikah na palhnak kha cohlang law, cu na palhnak ah taang peng loin na palhnak nih an cawnpiakmi theihnak le fimnak kha hmangin hmailei ah kal ko. Na palhnak tampi kha na hlawhtlin ni ahcun an lawmh tertu an si te lai. By. Salai CP Lian


Party Policy Nakin Pumpak Duhning In Kal A Tim Deuh Mi, Nan Ca Post le Comment Tial Hrim Hi Lungdong Nan si – Chin 11 News\nParty Policy Nakin Pumpak Duhning In Kal A Tim Deuh Mi, Nan Ca Post le Comment Tial Hrim Hi Lungdong Nan si\nPosted By: Chin News July 13, 2020\nMyone pakhat party hruai kho ding cu nan si ruam lo tihi nan lungput le cawlcangh in a lang, Party policy nakin nanmah pahnih duh ningin party nan kalpi ti a fiang. Nan ca post le comments hrim zoh tikah party luban tlai peng ding nan rak si hrim lo. Media ah party kong thanh le thanh lo ding zong nan rak ifiang tawn lo.A tu lawng silo..\nThil nan theihlo fah ning hi ahmutu ningzak ti khi nan si reng .Myone pakhat party lutlai nih party kal ning le,EC le CEC a umkal ning hmanh nan theih rih lo hi nan mak tiru chia ko.\nThantlang EC pahnih duhnak in CNLD GS kha TT CNLD party in kan in chuah nan ti. TT CNLD hi a thli te in independent in maw nan rak dir ziar! ti hmanh khi purhdah phu nan si hih. CNLD central biachahnak nan cohlan duh lole daite in indenpendent zong in MP i cuh ding nan si ko.\nParty pakhat nih zulhphung a ngei dih,cu zulhphung cu nan zulh ve hau,Party lutlai poh zulh ding si.CBT nih CEC a control kho dih nan timi hrim khi ziachiat tuk bia si,a sile TT chairmen le secretary nanmah pahnih nih Thantlang CNLD nan tlaih control dih in ti hna sehlaw nan duh phit lai lo caah mah nih kan tuahmi hi midang kan puh tawn hna ti bia hna lawh afawi te .\nParty nan rak daw lole nanmah nawlngeih nak tu hmai rak fonter nan rak duh deuhpl peng tihi nan lung put in a lang,zoh chia tiru buru khi nan si.\nDaite khan um cang ulaw nan duh le independent in MP cu i cuh te ko uh,cucu thil kal phung zong a si.


Ramhrin Mitlawm Phun Kongkau Ah NLD Le USDP Lungput An I Khahnak - The Chin Celebrities\nOctober 25, 2020 October 28, 2020 4 min read hleicung@gmail.com\nRamtang upadi aa tlaihmi lungput President Thein Sein chan in aa thawk i NLD cozah chan tiang aa pehmi kum 10 chungah, ramhrin mitlawm phun hna kan cung le Bengali Muslim hna cungah Kawl ralkap phu nih an tuahsermi thahnawnnak le ning-cang lo tuahtaunak he pehtlai in Aung San Suh Kyi le NLD cozah nih, hi thil a tuahtu ralkap phu cungah voikhat te hmanh mawhchiatnak bia an chim bal lo kha ruah lengmang tikah, Kawl cozah paohpaoh lungput cu hriamnam thazaang bochan in nambeh khawh an si chung paoh cu, kan duh paoh in kan tuah ko hna lai,” timi ramtang upadi (jungle law) aa tlaihmi lungput asi kha a langhter.\nKawl cozah paoh cu hi bantuk lungput angeimi an si ruangah 1947 Pinlung Biakam le Biahren kha nihin ni tiang `uan chuah tim loin, a pah tu in an pahbuar chin. “Kum 60 renglo chung ramchung raldohnak le miphun lungrual lonak aruang hrampi cu, Kawlmi kanmah nih Pinlung Biakam le Biahren kha kan pahbuar peng ruangah asi,” tiah Kawl cozah nih an chimrel hi theih a um bal lo.\nNihin kan ram ah a min a laar bikmi Kawl party cu NLD Party le USDP Party an si. Hi party pahnih cu Kawl miphun pumpi kha a aiawhtu dingah sermi Kawl party an si. USDP party cu ralkap cozah sermi party asi. Hiti asi caah Ralkap phu le USDP cu pakhat an si. Ralkap phu le USDP party nih an i tlaihmi ramkhel policy cu 2008 phunghram upadi chungah fiang tein hmuh khawh asi. Cu upadi ahcun, ramkomh Kawlram nih aa ngeihmi ramkhelnak nawl, uknak nawl le biaceihnak nawl he pehtlai in a sang bik nawlngeihnak kha Ralkap phu kut chungah chiahpiak asi. USDP le Ralkap phu nih an i tinhmi ramkhel kawltung cu, ramhrin mitlawm phun hna nih kum 72 chung kan sunghmi covo (mahte uknak le khuakhan lairelnak nawl) kha a zungzal phihkhar le ramkomh Kawlram kha “Kawlmi lawng nih, Kawlmi caah, Kawlmi duhnak in uknak” phung kha fehter zungzal ding, timi kawltung hi asi. Hiti asi khawh nak hnga, 2008 upadi cu thlen khawh asi lo nakding caah pyidaungsu hlutdaw ah ralkap `hutdan 25% in humventer asi cu mi zapi hmuh asi ko.\nUSDP party chungtel kip nih an `ih bikmi thil cu, ramhrin mitlawm phun hna duhmi Federal democracy uknak phung hi asi. Zeicahtiah Federal uknak phung cu, 2008 upadi ningin ralkap phu kut chung i a ummi aa-naa vialte le sipuazi aa-naa vialte kha a phitkharmi uknak phung asi. Ralkap phu nih Federal phung an `ih tuk ruangah, ram chung ral a daih khawh nakhnga, Federal uknak ser awkah voi 4 tiang tuah cangmi 21 Century Conference, Pinlung ah, mitlawm phu hna duhmi Federal principle cu Ralkap phu nih khen kham an i zuam kha hmuh asi.\nNLD Party nih aa hmaithlakmi rian cu 2008 upadi nih a dirhthohmi ralkap aa-nasin uknak phung kha hrawk i mi zapi duhnak uknak phung (democracy) ser rian kha aa hmai thlakmi ramkhel party asi. Ramkomh Kawlram bantukin miphun tampi khuasaknak ram ah cun, democracy (Zauk phung) cu, mi tam bik Kawlmi kha aa-naasin bantukin uknak nawl a ngeihtermi uknak phung ( dictatorship of the majority) asi. Hi asi caah mitlawm phu asimi Chin, Kachin, Shan, Kayah, Karen, Mon le Rakhine miphun kan caah cun, democracy uknak phung cu tih a nung ngaingaimi uknak asi zia hi kan tanpal ciami ramkhel tuanbia ah fiang tein hmuh asi cang. U Nu chan parliamentary democracy siseh, 2008 upadi nih a dirhthohmi ralkap tlaihhipmi democracy siseh, hi uknak phung cu ramhrin mitlawm phu dihlak kha Kawlmi kuttang sal ah a cantermi uknak phung an si.\nRalkap aa-naasin uknak phung le cu uknak a dirhthohmi 2008 upadi hrawk rian kha i hmaithlak ding in bia a rak i kammi NLD party cu, ramhrin mitlawm phu Chin, Kachin, Shan, Kayah, Karen, Mon hna nih kan i bochan caah, 2015 thimnak ah NLD party cu mefung kan rak pek dih. NLD party nih mincimh tei in teinak a hmuh i fawi tein cozah a ser khawh. Sihmanhsehlaw, a luan ciami kum 5 chung ramhrin mitlawm phu kan cung i NLD cozah riantuan ning cu, ramhrin mitlawm phu nih kan i ruahchanmi he aa lingtaletmi tuannak lawngte an si kha kan hmuh.\nAluanciami kum 5 chungah NLD cozah nih ramhrin mitlawm phun kan cungah ramtang upadi (jungle law) ningin ramkhel rian a tuan ningcang le mitlawm phu kan cungah aa ngeihmi lungput hi a tanglei ah hin kan zoh rih tuah lai.\nBy Cung Nawl\nChin Celebrities Mai Iang Leng Sung A Bia Te Vun Rel Ve Hman A Bia Nih A Mui Aa Dawh Ter Chinchin


Biafiang Theih Duh Mi Caah Tuzan Tiang Thantlang Khuapi Chungah Minung Pahra Fai Lawng Nih Khua An Hngak — Salai Ephraim Thawngpang\nThantlang Khuami 7,000-8,000 kar an Zaam, Minung 10 Fai Lawng Khua ah an Taang\n.Thantlang khua innkangh le pastor Cung Biak Hum meithal in kah a ton hnu ah Thantlang khuachung um ttih a nun cang caah September 19 le 20 ah Thantlang khuami 7,000-8,000 karlak nih an innlo an chuahtak i hmundang ah an zaam hna, tiah ttuanvo ngeitu upate sin in thawngpang kan theih. “September 19 le 20 ah mi tam u cu zaam dih a si cang. A zaammi hi minung 7,000-8,000 karlak cu kan si lai.\nTagged Biafiang Theih Duh Mi Caah Tuzan Tiang Thantlang Khuapi Chungah Minung Pahra Fai Lawng Nih Khua An Hngak\nChin Miphun Nih NUG Cozah Hi Hruh Tanh In Kan Tanh Awk A Si Maw →\n← Ralbawizik Fanu Duhleng Cu Zantim Le Khuamang Ah Mong Nawn Tein


Trump Nih Thlahnak Bia A Chimmi – TIMES OF CHIN NEWS\nTHE PRESIDENT: Ka American hawi le hna: Kan ram sersiam dingah, kan ram a thinlung tharchuah dingah, rammi cung i cozah zumhawk a tlaknak remhsiam dingin a liamcia kum 4 chung thazaang kan chuah. A tawinak chim ah cun, America lenhnganter than dingin lohma kan i awt – American mipi dihlak caah. US president 45nak dirhmun in ka term a donghnak ka tuah tikah hin, kan dihlak in kan limmi rian ruangah nan hmaika ah lunghmui ngaiin ka dir. Tuah dingin kan rat hnawhmi kan tuah ko cang – a dang tampi kan tuah chihmi a um rih. Tutan zarh chungah hin, cozah thar apnak kan tuah lai, cucaah kan ram a himtertu le a thanchoter khotu a si khawh nakhnga thla kan campiak hna lai.\nSaduhthahnak nganpi kan ngeih hna, vanthatnak zong kan hampiak hna – hihi a biapi ngaimi biafang a si. Chingchiahtlak kan khuallam a kan kalpitu mi a cheukhat an chung i lunglomhnak langhter bu in biahram thok ka vun duh ta. A pakhatnak ah, First Lady, Melania, nih a ka dawt a ka dirkamh mi ruangah a cungah kai lawm hringhran. Ka fanu Ivanka, ka tupa Jared, ka fapa Barron, Don, Eric, Tiffany le Lara…an dihlak cung zongah kai lawm hringhran. Ka umnak vawlei hi ceunak le lomhnak in nan khahter. Vice President Mike Pence le an nu Karen, cun a chungkhar dihlak cungah kai lawm hringhran.\nCun kan ram caah an thinlung a bung i ral a tutu ka Chief of Staff Mark Meadows, White House Staff le Cabinet members pawl vialte le kan cozah rian ah lu ai hlinhtu vialte cungah kai lawm. Cun a hleice in an cungah lunglomhnak langhter ka duhmi hna an um rih: US Secret Service hi an si. Ka chungkhar le keimah ko hih nan cungah a zungzal in leiba kan ngei. White House Military Office, Marine One le Air Force One, Armed Forces le ram pumpi ah a ummi law enforcement dihlak nan cungah ka lunglomhnak langhter ka duh. A hleice in American mipi nan dihlak cungah kai lawm. Nan President kan simi biaka chim cawk lo in kai lunghmuih. Hitluk caantha nan ka pekmi cungah kai lawm. Hihi a liannganmi thil a si.\nKhat le khat kar ah lungtlinlonak tete a um ko lai nain, kannih cu khuaruahhar, zoh a dawhmi, zumh a tlakmi, daihnak a tanhmi ram kan si, kan ram thangcho seh, a hlawhtling seh, tha seh, ti a duh pengmi kan si kha kan philh hrimhrim hna lai lo. Ram lianngan kan si hrimhrim ko. Kan Capitol an luhhnawh ruangah kan mipi vialte an lau dih. Politic min in buainak tuahmi paoh cu American nih kan sunhsakmi an doh a si. Cu bantuk thil cu zeitik hmanh ah ngaihthiam a si lai lo. Cuhlan nak hmanh in, a tu cu kan i hrawmmi rothil cuan in kan lung kan i rual le, mah le party lawng tanhnak lanh in kan zapi nih kan i tinhmi lei ah kar kan hlan a hau cang.\nA liamcia kum 4 ah khan President a co mi lakah politic ramleng in Washington a phanmi hi keimah lawng ka si. Politician rian ka tlai bal lo, inn sa ka si i, khua a cuan i thil a si khomi tuak le taan a thiammi cu ka si. American nih phaak dingah an i batmi hmunsang a um ko, ti ka theih caah President kai cuh hi a si. America hi a hmasabik (first) kan i hmaithlak chung paoh cu kan ram nih a tuah khawhmi hi ramri a ngei lo, ti ka theih. Khahlan ka riantuahmi cu ka kal tak i, a har ngaingai mi buantual ah ka chuah. Asinain, thatein tuahtuan ko ah cun thiltikhawhnak a phunphun a umnak buantual a si. America nih tampi nan ka pekthenh, cucaah kei zong nih pekthenh ve hna kan duh caah a si.\nVawleipi nih a tuar, asinain, America economy cu a thattuk ve caah ram dang nakin cun ai ning cingcing ko rih. A hram rak fek hlah sehlaw, a tu bantuk hin chuahnak lam a hmu kho hnga lo.\nKan meitha kan tuahtamh, vawlei cungah zinaan le gas a chuahterbik kan vun si cang. America i rian sernak kan tuahtamh, African Americans, Hispanic Americans, Asian Americans, nunau — cun a mikip ca ti awk in tuanbia chung unemployment rate tangbik tiang kan thumh khawh fawn. Kum tlawmte chungah Income a karh, thlahlawh a karh, American Dream sersiam a si, million tampi sifahnak in an luat. Khuaruahhar thil a si. Stock market a thang, caan tawite chungah 148 tiangin stock market ai khawt. Cun pension lahkhah a karh. 401(k)s hi cuhlan ah a phan bal lo. Nihin kan hmuhmi thanchonak pawl hi cuhlan ah kan hmu bal lo. Cucu Pandemic hlan le hnu ah a cangmi an si.\nAmerican sehzung pawl kan sersiam, sehzung thong tampi kan on, “Made in the USA” timi biatlang dawh cu kan i hman kho than cang.\nRiantlai chungkhar an khuasak i nincan deuhnak dingah, child tax credit a let 2 in kan chap, childcare le development caah bomhnak biatak tein kan karhter. Hmailei rian tlai kho te dingin, tiah minung million 16 lenglo training pek dingin private cawnpiaktu pawl he rian kan tuahti hna. Pulrai nih a kan tlunh caah, khamnak si phun khat lawng hmanh si lo in, phun 2 kan ser. Kan i ruahnak rangin an ser. A si kho lai lo, an ti. Asinain, kan tuah khawh ko. “Khuaruahhar sii” tiin min kan bunh i a tu zongah cu ti cun kan auh hi a si.\nVaccine sernak dingah hin a dang cozah nih cun kum 3 in kum 10 tiang an i rauh kho men. Kannih cu thla 9 lawng kan i rauh. A kan liamtaktu vialte cungah kan ngaih a chia. Anmah philhlonak ah, hi pulrai hi a tu in zungzal tiang hloh cikcek dingin bia kan i kam. Pulrai nih vawlei cung economy thalo in a hrawh lio ah, kannih nih cun a ran khawh cungin kan economy kan chanhchuah khawh. Economic bomhnak caah, tiin $4 trillions deng kan bomh hna, rian million 50 kan chanh, rianlo dirhmun hi hnarcheu hrawng kan khamh. Hi vialte kan tuahtuanmi hi kan ram nih a hmuhton bal lo mi lawngte an si. Healthcare kongah duhthim ding le khat le khat lung i hmuhthiamnak kan ser khawh, siiai chuahnak cu a lam kip in kan dirpi, a bikin kan mipi nih an duhning zulh in kan tuah khun, cucu zeidah a si, tiah cun, vawlei cungah siman ai dengbikmi ram si khawh i zuam hi a si.\nVA Choice, VA Accountability, Right to Try, kan thok, cun criminal justice zong kan remh. US Supreme Court ah biaceihbawi thar 3 kan namhneh hna. Kan Constitution a sullam leh dingin federal biaceihbawi 300 hrawng rian kan pek hna. Ramri humhaak dingin kan mipi nih Washington he hnatlaknak an tuah hi kum tampi a si cang. An duhnak kan tlinter cangmi cungah kai lawm i, tuanbia chungah US ramri hau kan sa. Cuhlannak thadeuh in rian an tuah khawhnak dingah, kan ramri cawngtu pawl le ICE officers pawl cu hriamnaam thatha kan pek hna i, kan phung le kan ram a himnak dingah thazang kan chuahter hna. Cuhlan ah a um bal lo mi ramri himnak cu a rai lai mi cozah kut ah lunghmui ngaiin kan ap khawh. Hi kongah hin Mexico, Guatemala, Hondura le El Salvador he hnathlaknak kan tuah cangmi a si i, a thar in meng 450 tiang hau thar kan sa.\nKan thazaang hi ram chungah siseh, ramleng ah siseh kan thawnter chinchin. Vawlei nih a kan upat than cang. Cu upatnak cu maw vun sung than hna lai u ci. UN ah America a nawlngeihnak a phu kan hlam than cang, kan duhnak a pelte hmanh ai tel lo nak vawleicung huap i deal paohpoah cu kan chuahtak dih hna. A tu cu NATO zong nih dollar billion a zaza in an thawh ve cang. Cuhlan kha cu a si te a rak si lo. Vawlei pi nih a duhherh mi cu pei kanmah nih kan tuarpiak dih hna cu. A tu cu vawleipi nih a kan bomh ve cang.\nCun zeidang vialte nak hmanh in, $3 trillion kan hman i kan ralkap thazaang kan sersiam, America ah sermi thilri lawng hmangin. Kum 75 chungah US Armed Forces tengnge pakhat kan ser chap: Space Force, ti a si. Kan hnung spring ah khan, Florida i Kennedy Space Center ah ka dir i, kum tampi hnu ah American rockets in vandum (space) lei panh in American mifim pawl avoikhatnak an i thawh lio ka vung zoh. Kan ramdang hawi pawl he kan i hawikomhnak kan thanchoter, China ralchanh dingin cuhlannak cakin vawlei cung ram pawl hawi ah kan ser hna.\nISIS pennak kan hrawh, an phu a dirhtu pa al Baghdadi kan thah. Iran ralkap cozah kan dironh, vawleicung terrorist nganbik Iran ralbawi Wasen Soleimani kan thah. Jerusalem cu Israel khualipi ah kan namhneh i, Golan Heights ah Israel a nawlngeihnak kan namhneh. Ramdang he ralthatein kan i pehtlaihnak ruangah, Middle East ah tuanbia chung khumh awk tha in daihnak lungtlinnak kan tuah khawh. Ahohmanh nih a si khawh lai an rak zum lo. Abraham Accords nih hmailei remdaihnak le lungrualnak caah kutka a on cang. Hihi Middle East ah niceu dawh chuah ai thoknak a si. Kan ralkap pawl zong inn lei kan tlunter cuahmah cang hna.\nKum sawm tampi chungah ah Raltuk dingmi a thar a chuahpi lotu President ka si caah kai lunghmuih khun. Zeidang nak hmanh in, America ah cun cozah nih mipi an duhmi a tuahpiak, timi ruahnak sunglawi hi a hram ka thok khawh. America rampi pakhat cio an duhnak tuah hi lam a kan hruaitu ceu, kan North Star le ai rawkkho lo mi kan zumhnak a si. Zumhtlak kan si nak hi mi a cheukhat ca lawng ah si hlei lo in, kan fale le, kan rampi le kan ram caah a si. President dirhmun in kai hmaithlak bik mi cu, American riantuantu le chungkhar hi an si. A fawimi lam kai thim bal lo, a harbikmi lam a si. Soisel a tong lo bikmi lam kai thim bal lo. A harmi raltuk kai thawh, har ngaiin ral ka tu i, nan ka thimhnawh chan a si bangin duhthimnak harsabik pawl zong ka tuah hna. Nan duhherhnak cu kai hmaithlakbikmi le sunghkhaan lo tein ka sunghsakbikmi thil a si.\nHihi kan ram caah ro nganbik a si lai, tiah ruahchannak ka ngei. Kan dihlak tein kan ram cungah kan rammi nawlngei than kho dingin kan sersiam hna. Pumpaak i uk khawhnak lam kan ser. America ah hin mizeihmanh hrelh an si lo, ti mi lungput kan sersiam, zeicahtiah mikip hi biapi dih an si i, awaan ngei kho an si dih hna. Kan mipi kip hi ai rualmi sithatnak, rualrangtein zohkhenhmi, ai rualmi nuhrin covo an i ngeih khawh nakhnga heh tiah thazaang kan chuah. Zeicah tiah kan dihlak in Pathian nih ai khat cio in ser kan si dih. Upatnak he a mikip hi zohkhenh ding an si, an authawng theihpiak ding an si, cun an cozah nih an authawng an theihpiak hna awk a si. Nan ram cungah zumhawk nan tlak, ka cozah zong hi nan cungah zumhawk a tlak zungzal.\nRammi kip nih rian an hmuh khawhnak dingah le an chungkhar cio an zohkhenkhawhnak dingah ram kan sersiam. Kan mipi an himnak dingah communitie caah rian kan tuan, hngakchia ca an cawn khawhnak dingah sianginn caah rian kan tuan. Kan upadi cawisan a si nak dingah kan nunphung kan cawisan, kan miraltha pawl kan cawisan hna, kan tuanbia kan humzual, phung a zulmi kan mipi pawl hi zeitikhmanh ah nautauh an si lo. Kan dihlak tangrual in kan limmi rial vialte ruangah kan lung ai hmuih awk a si. A sunglawi mi thil a si.\nA tu cu White House ka chuahtak ve cang lai caah, kan dihlak kan i hrawmmi ro hnursuan a ton sual lai ka phannak kong ka langhter lengmang. Vawleicung ram thawngbik kan si bangin, ramdang sinin zuamcawh le hnursuang kan tong lengmang. Asinain, tih a nungbikmi cu mah le mah kan i zumhraih ti lo dingmi hi a si. Kan ram a lenhhngannak cungah zumhnak kan ngeih ti lo ding hi a si. Ram pakhat hi a lungput rup tein a thawng. Kan man rup tein a thawngmi kan si. Kan mipi hna thinlung a cawlcanghtertu zumhnak rup in a thawngmi kan si. Ram pakhat nih a tuanbia, a sunhsakmi thil le a miraltha cungah zumhnak a ngeih a ngei lo ah cun, cu ram cu a thangcho kho ti lo. Zeicahtiah cu pawl cu lung i khawhnak le kan biapitnak langhternak dingah a hrampi an si hna.\nA liamcia caan chung i America nih zeibantuk harnak ngangan hmanh a tei khawhnak a ruang cu kan ram vel a ngeihnak le a thatnak le i kan i tinhmi cungah zumhsualnak kan ngeih lo ruangah a si. Cu hna cung i zumhnak kan chiahmi hi kan thlai hrimhrim hna lai lo. America kan zumhraihnak hi kan hlawt hrimhrim hna lai lo. Ram pakhat a sunparnak cu kan zatein kan i hrawmmi rammi kan sinak (phunthawh) runven le thanchoter hi a si. Asullam cu, zatlang in kan i tinhmi i hmaithlak hi a si: kan dihlak kan i hrawmmi rorah.\nCu rorah a laifangah a ummi cu zalongtein mah le hmuhning langhter khawhnak, zalong tein biachim khawhnak, zalawngtein biahal khawhnak ngeih hi a si. Mizei kan si, zeitin dah hi hmun hi kan phaak, ti kan i philh citcet ah cun, kan ram ah politics lei namhnulnak le nautatnak hmuithlaam kan lenter colh ko lai. Cucu a ruah hmanh ruah ngam lo ding khi a si. Zalawngtein debate tuah onh lo mi nih hin kan tinhmi a chungmuru le caan saupi kan i hmanmi phung a hrawh.\nAmerica ah cun, thialkaam khawh lo mi phung hranhram in kan luhpi lo. Asiloah, cucu khakha, ti phun in biachim le holhrel, phung le phai zulhter, hei ti bantuk zong kan teitanh lo. Cu pawl cu kan tuah hna lo. America hi kan rem lo mi hna ram kilven le humhaak a haumi a ralchia mi hna an umnak ram a si lo. Cucu kan sining a si ve lo. Cu bantuk sining cun zeitik hmanh ah kan si fawn lai lo. Kum 250 lenglo chung harsatnak a phunphun um ko hmanh seh, zapi ngeihlo mi ralthatnak, mah le mah i zumhraihnak, zalonnak hi kan i dirpi zungzal. Cucu continent (ram) thar halh dingin minung million in an lung a rak laaktu hna le West ah khuasaknak thar sersiam dingin a cawlcanghtertu hna lungput cu a si. Ral ram ah kan ralkap pawl an lung a thawntertu hna le vandum chung tiangin kan mifim pawl a phaaktertu hna cu Pathian nih a kan pekmi zalonnak hi a si.\nA liamcia kum 4 kong ka ruah than caan paoh ah, zeidang kong nak hmanh in ka mithlaam ah a cuang khun mi hmanthlak pakhat a um. Motor tampi he khual ka tlawn fatin te, minung thongthong in ka hmuh hna. Lam kan zawh lio ah an chungkhar in an ra hna i, kan American flag pi cu lunghmui ngaiin an kan zau/ziit hnawh. Ka lungthin tawng lo in a um bal hrimhrim lo. Keimah dirpi duh ruang lawng ah an rat a si lo kha ka fiangtuk. Kan ram an dawt zia le an dirpi zia langhter duh ah an ra hna.\nTuanbia chungah US hi a liannganbikmi ram a si, timi mipi nih kan i zumh. Cu nih cun kan mipi lung a hmunkhatter hna. Vawleicung ram vialte lakah kan ram cu ruahchannak ram, ceunak ram, sunparnak ram a si. Hihi a sunglawitukmi ro le rah a si caah zeibantuk dirhmun zongin kan kilven a hau. A liamcia kum 4 chungah khan, cu bantuk tein cun rian kan tuan. Riyadh a ummi Muslim hruaitu hna thokin, Warsaw ah a umi Polish mipi sin tiang, cun UN General Assembly ah a ummi Korean Assembly an dirhmun tiang, Beijing i Khammi Khuapi in Mouth Rushmore thladeem lei tiang, nan caah, nan chungkhar caah, kan ram caah ral ka tu. Cu vialte lakah. America ca ko ah ral ka tu, ka dir – cu ram cu a himmi, a thawngmi, ai zumraimi le a luatmi ram a si.\nA tu cu Wednesday chunhnu cun cozah thar kut ah nawlngeihnak ap kai timh cang bangin, movement kan thokmi hi ai thokka lawng a si, ti hi theihter kan duh hna. Hibantuk hi cuhlan ah a um bal hrimhrim lo. Ram pakhat nih a rammi a renh hna hrimhrim awk a si, timi hi ai rawksawn awk a si lo, ni khat hnu ni khat in a thancho chinchin awk lehlam a si. American mipi nih ramdawtnak hi an thinlung chungah an chiah cung paoh cu, hi ram hi a tuah khawh lo dingmi thil hi a um hrimhrim lai lo. Kan communities pawl an thangcho lai. Kan mipi an thangcho lai. Kan phung le kan phai upat a si lai. Kan zumhnak a thawng lai. Cuhlannak in kan hmailei caan hi a ceu deuh fawn lai.\nHi a liannganmi hmunhma hi lunglomhnak le zumhtlaknak lungthin te he ka chuahtaak cang lai. Kan ram caah, kan fale caah a thabikmi a ra lio ko, timi ruahchannak le zumhnak he ka chuah tak cang lai. Nan cungah kai lawm, dam tein. Pathian nih thlua in chuah hram hna seh. Pathian nih the United States of America hi thlua chuah ko sawhseh!


Pengtlang lungfahnak bia cu isum hraam hna usih! Kawl Rallokap rapchiahmi si! - Khuaruah Har News\nPengtlang lungfahnak bia cu isum hraam hna usih! Kawl Rallokap rapchiahmi si!\nGangaw in Halkha direct in rak kai khawh si komi Kalay-Falam lei in an rak i kuaih/helmi hi a sawhsawh si lo. Atu bantuk Pengtlang buai te ding an theih cia i rapchiahmi si. Cucu kan theih ko buin i foih/awhter hlah usih.\nKan tuanbia a um ko khah. College pek an kan duh lo caah Halkha le Falam a rak kan cuhter. Cu tactic cu, College caah hmun rem an hmuhmi ahkhan direct kal ko ding kha khuakip le pengkip ah an vak i ‘nan duh maw’ tiah an va hal cio hna tikah ‘nan icuh’ an ti le Khaikam/Kalay ah an chiah deih ko khah.\nCNO/CNDF zong hi an hruaitu pawl, Salai Van Thawng Thang (TTR) le Salai Timmy tbk, hi mino an si i Chin miphun ramkhel (nationalism) kongah lungput pipuam taktak a ngeimi an si ko. Pengtlan politics nih a khuhchilh hrimhrim hna lailo. Zumhtlak hruaitu tha an neih ko caah hmailei ah miphun funtomnak a tha bik a chuak te ko lai tiah ka zumh peng ko.\nCNF, CDF le CNDF upa pawl cu CJDC timi an ser i cu tangah rian an tuanti ko hna. Atu kong zongah an upa pawl a herhning in an iceih ko i cucu za-ah-za in ihngatchan ko hna usih. Bawipa nih a tha bik in a khanpi ko hna lai. Chinmi caah lungrualnak ser hi a har bikmi a si. Asinain a herh bikmi a si caah izuam ko hna usih! Crd: Salai Ceu Bik Thawng\nFalam peng Rialti khua Cu Ralhrang Nih An Khangh!\nAmen!Jehovah Pathian Cu Thangthat In Um Zungzaal Koseh!


Khrihfa bu le Zatlang bu le Party kong – Zion Tlang Media\nOctober 14, 2020 admin Chin\nPu Zo Tum Hmung, Dr. Steven Hre Kio, Dr. Pum Za Mang le Rev. Dr. Hai Vung Lian te tuahmi biaruahnak ah fiang tein an chim cang ko kha. Pastor te nih cun Party ramkhel cawlcanghnak ah cun i tel lo ah a ṭha. Zei caah tiah, member chung ah ṭanhmi an i khah cio lai lo ca ah ṭhencheunak a chuak sual lai an ti kha. Cu cu ka pom. Pumpak tu cun ṭanh deuhmi cu um phung asi. Minung covo zong a si.\nAsinain, Khrihfabu min le Miphun huap Zatlangbu min in party pakhat nan ṭanh hna i (ṭanh lawng tiang khi cu a poi tuk rih lo) party dang kha “khi party ṭukṭak” nan ti rih hna ah cun zei tin dah khua ruat lem lo mizapi cu nan funtom khawh rua hna hnga hnga? Nan i timh vek vek ah cun, cu party cu cu ruang ah ka ṭanh i an nih party cu cu ruang ah ka ṭanh lo tiah ningcang tein le thil sining fiang tein langhter law law ulaw a ṭha deuh hnga lo maw? Mizapi ca zong ah theihtlei le lungfimnak a si ve hnga.\nCu si ṭung lo i Pi Aung San Suu Kyi biachim video le biafang men nan hei tar ko ṭung ah cun nan lungchung te tu in ṭanh u law thimfung tu pe te ko u. Khrihfabu min le Miphun huap chiat ṭhat bu cun party ramkhel cawlcanghnak ah nan i tel lo ah member ngan a dam deuh lai.\nCu caah cun, ṭanhhlei ngei in video tawi le catawi tar a hmangmi Khrihfabu hna cu mino bu nan si ah bupi nan si ah (muiṭawn pakhat ah an ṭial bang) nan fb page “like” tuah ding in ka sawm ti hlah u, zanriah ei lawng hun kan sawm cang u. Catialtu: A Ruang (Ka u Thawngpa, ka ti duhmi hna ah hin nang cu naa tel lo, na chimmi kha cu a tluangtlam ko tiah ka ruah)\nPrevious Post:Salai Bawi Lian Mang Catial Mi


RALHRANG KAWLRALKAP CAAH THAWNGPANG CHIA TAKTAK AN THANH – The Chinlung Post\nRALHRANG KAWLRALKAP CAAH THAWNGPANG CHIA TAKTAK AN THANH\nJune 22, 2021 admin Kawlram 0\nRalhrang caah thawngpang chia a chuak tthan. Lutlai Pariat le Chawlehnak Ngan Pathum EU Nih Phihkhar Chap. Nawl ngaihnak lak hlei ah lamzawhtu hna cu namneh nak tuah ruangah pehzulh in hruaitu pariat telh in rallokap he a pehtlai mi chawlehnak ngan pathum le riantlai tu hlun (The War Veterans Organization) cu phihkhar chap dingin cazin ah telh asi tiah EU nih tuzing ah a thanh.\nMah hi ralhrang nih nawl ngeihnak alak hnu EU nih a voithumnak hremnak a pek asi. Hi hremnak pekmi cazin chungah atel mi hna cu. Duh-Bochohkyi Sein Thwe, Duh-Bohmuchoh Tun Tun Naw, Ralhrang nih riankhinh mi vuanci asi mi U Wine Shin, U Khine Maung Ye, Bochohkyi Tin Aung San, Sih-ne-choh-Daw Ti Ta Oo, Bochoh-Aung Lin Tun, Bochoh-Zaw Min Tun hna hi an si.\nHi hruaitu hna hi Democracy phunglam hrawh atim mi ram caah nuhrin covo fak taktak in a buarmi hna tuanvo ngeitu an si tiah an thanh. Phihkar mi chungah telhchap mi rian pathum hi ralhrang nih a tlaihmi (Myanma Gems Enterprise) (Myanma Timber Enterprise), (Forest Products Joint Venture Corporation Limited ) hna an si.Hi rian hi ralhrang tangka luhnak asi lo ah cawlcannghnak ah a bawmchantu an si tiah an tial.\nAtu tiangah EU nih phihkhar hremnak pekmi hruaitu 43 an si cang,anmah nih an tlaihmi lamhmuh saknak cu an tlaih cang. Cu hlei ah EU chungtel ram hna nih chawlehnak ngan an phihkhar mi hna cu tangka an phihkhar hna asi. Atu bantukin hremnak pekchap mi ah tuan bantukin EU nih phihkhar mi pehzulh mi asi, hi chungah ram namnehnak caah an hmanmi hriamnam le thilri, ralhrang le ramri hngak rallokap nih hmanmi thilri, ram namnehnak caah pehtlaihmi cu hngak in tlaihpiak le thilri dihlak cawk, zuarh hna cu phihkhar mi ah atel.Cu hlei ah Myanmar ralhrang le ral lei fohkomh mi rallei thiamnak cawnnak cu an ngol chap. TCP\nVIDEO: TUZING AH RALHRANG HELICOPTER THANTLANG LE HAKHA AH A PHAN\nRUSSIA RALBAWI NIH RALHRANG RALBAWI MIN AUNG HLAING BIA A KAMH


Hyderabad Ah Chungkhar Pa 8 Tii Fanh Nak In An Nunnak A Liam I, Minung Pa 4 Ruak Cu An Hmuh Hna Nain, Pa 4 Ruak An Kawl Cuahmah Lio A Si – FIAKFAIROCK\nMohammed Abdul Taher Qureshi nih hin a chung le pa 4 an hmuh rih lo mi hna in hin thawngpang tha theih ding ai hngahhlang ngai i, khuaruah har thil ai lang ding in damtein an rak chuah khawh ding hi a zumh tuk hringhran ti a si. Ruah sur tuk ruang le tilianh tuk ruang ah hin, Telangana Government ah cun, minung 50 hrawng hi an thi cang tiah an langter chih rih.\nCredit: Mizo Elite News


Nilen Parmawi Online Ah A Minthang Chinchin Nak – The Cherry Par\nNilen Parmawi Online Ah A Minthang Chinchin Nak\nChinmi chungah Myanmar Idol leiah minthang bik cu Singer Nilen Parmawi hi a si. Nihin ni ahcun a hnar le a kaa loin a mit ah Mask bunh in a um peng tikah a minthang chinchin. A Mit khuhmi cu a orhlei le kehlei in a thleng lengmang tikah mipi cheukhat nih style phun khat ah an ruah piak cang. Myanmar Idol ah Chinmi tampi an zuam ko nain, 2018 ah Singer Nilen Parmawi cu Top 5 tiang a phak hnu ah a tla. 2019 kum ahcun Pathum an i zuam than i, Esther Dawt Chin Sung cu Winner a rak ngah hi a si.\nMyanmar lelve ah Kawl pawl hmaiah facebook ah Nilen Parmawi cu a lang tam bik le minthang bik pakhat a si. Media tampi zong nih ton biaruahnak ngeih bikmi zong a si fawn. A ngaingai ahcun Winner a ngahtu Esther Dawt Chin Sung a um ko nain, tiin ruah sual a fawite mi a si. Nilen Parmawi cu hla a sak tikah a aw dawhter a thiam tuk. Mi karlak ah tlangtlak dan zong a thiam fawn. Cun, khatlei in Online Shopping a tuah mi in a cawtu an tam tuk hringhran ti a si. Chinmi chungin hi ti bantuk milar kan ngeihmi hi cu kan sunglawi hleice.\nMyanmar Idol a tla hnu ah, Nilen Parmawi cu amah fans pawl nih Motor an cawkpiak rih. Tan Khun Kyaw, Benjamin Sum le Esther Dawt Chin Sung hna cu an mah fans pawl nih motor an cawkpiak dih ve hna. Asinain, Nilen Parmawi lawng hi a Sponsor nih an cawkpiak mi a si maw, tiin mipi lei nih biahalnak an tuah hnu ah Nilen Parmawi nih a chim hnu ah mipi nih Nilen Parmawi cu an uar chinchin i, a minthang chinchin nak a si. Atu hrawng cu Nilen Parmawi cu a mit pakhat khuh in online ah cawngia tete a tuah than tikah a minthang le a lar chinchin nak pakhat a si. Hmailei zongah Chin miphun cawisantu ah cang hram sehlaw, hi nakin lar chinchin hram seh.\n← Laimi Nih Mit Chinh Bu In Trump Cu An Tanh, Trump Caah Pastor Tampi Nih Thlacam Forhfialnak An Tuah\nChin Pasaltha Peng Awi Nih Mual A Kan Liam Tak Cu A Fak Khun Ko →


Breaking News:Hakha khuapi chung ah’Kah dohnak fak ngai a chuak. – Lai Lungrawn Post\nMay 17, 2021 May 17, 2021 admin Hmuhning\nBreaking News Hakha khuapi chung sang pakhat ah SAC ralhrang, mithat tu phu le CDF-Hakha hna cu 2021 May 17 suimilaam 3:45PM fai ah an i kap.Hliam a tuarmi le a thimi theih a si rih lo.Thawngpang update kan vun thanh than te lai the hakha post.\nThawngdang delchap duh khawh a si a tang lei ah’Dr. Ngun Cung Lian cu MAH sin i aa komh ah khan kan thin a hung, kan khuaruah a har. Asinain NCL nakin khuaruahhar a si deuhmi pakhat a hung chuak than. Amah cu Chin mipi chungin thawngtha chimtu minlang kan ngeihmi pakhat Evan. Tial Lian Thang a si. A thei lomi kan tlawm men lai.\nNCL cu ralkap sinah aa komh i tangka tangka tal an pek, dirhmun sang tal an pek. Evan. TLT nih ralkap thalonak hmuhpiak loin mipi kan thatlo tuk caah a timi cu lohtlau the chin post.\nRelchap a duh mi hna caah relchap khawh asi kan rak tial cia cang mi hna’Hakha CDF nih MAH Uico ralkap pawl tam lak te an thah cang hna’Hakha CDF unau hna hi mipi kan thazaang taktak an si Nunnak le thihnak kar ah ral an do. Zantim le ruahsur lak ah misual MAH ralkap pawl an thio hna. An cawlcanghnak ah Pathian nih a hupphenh hna. Atu tiang ah cun CDF kan nau le an him rih caaah Pathian kan thangthat.\nKan inn cia ah mipi a kan sehtu Ram ui tamlak te an thah cang hna. Tianzan ah Cawbuk Gate cawng ralkap pawl an kah hna i misual ralkap 4 an thi. Zahan ah si than kaw Hakhathar lam 6 tonnak i mipi a bawhtu misual ralkap pawl an kah than hna i misual ralkap 4 bak te Hell ah an thlarau an kalter than hna. Hma an batmi hna zong a tampi caah kan ilawm tuk.\nTuzan zei a lawh rih lai. Kan unau CDF nih misual kutput Hriamnam an chuhmi zong tampi a um ve ko. Mah belte a hmanthlak tar awk le mipi sin chim phuan awk tha lomi thil a si. Misual ralkap thahmi ruak zong online tar awk tha lo. Hi ruang ah mipi nih zumh lo in um ding si lo.\nRelchap ko thawngdang hi nan rel rilo cun a tu lio a lar ngaimi a si ralkap pawl hnu ah an kiar ngai cang hna Thantlang Peng Lungler le Vawngtu (Vuangtu) SAC ralkap sakhaan um ralkap cu anmah keel an si nain Sopum khua ah umhmun a khuar mi ralkap tu cu an zaamnak a sau cang, tiah kan theih.\n“Sopum ah umhmunkhuar mi SAC ralkap hna hi CDF-Hakha nih May 3 zaan Hakhathar an kah hna (SAC ralkap a tlawm bik 4 an thi i 10 leng an i hliam lio) hnu khan Hakha lei ah an zaam dih cang. Khua pawng an um lio ahcun zeipipa buainak an chuahpi lo nain thinphang in kan um peng. CDF-Hakha nih an kah hna khan an tih i si ko lai, an mui kan hmu ti hna lo,” tiah min langhter lo mi pakhat nih The Hakha Times ah a chim.\n“Lungler um SAC ralkap tu hi an sakhaan ah Palek he an i fon cang. Palek hi 7 hrawng le ralkap hi 9/10 hrawng an si. Nihin tiang cu zeipipa buainak ngaingai an chuahpi lem lo. Anmah um in an um ko,” tiah min langhter lo mi pakhat nih The Hakha Times ah a chim.\nThantlang Peng thiamthiam in minung pakhat nih, “Vawngtu sakhaan ah hin SAC ralkap 10 hrawng lawng an um. A zat hi adik cun kan thei kho lo. An tam deuh chel, an tlawm deuh chel a si. Nihin tiang cu buainak ngaingai an chuahpi lo. Khuami cheukhat tu hi thinphang in an um i hmun dang ah aa thialkaam mi zong an um,” tiah The Hakha Times ah a chim. CDF-Hakha nih SAC ralkap an hun kah hna hnu i Sopum um ralkap 15 in 20 kar hrawng cu an i thial cang. Surkhua Palek sakhaan zong May 8 lio ah an rak laak/khanghpiak cang hna the hakha times.


Mara kan unaupa thihnak case hi, nihin tiang news le evidence a chuakmi zoh tikah! – The Cherry Par\nMara kan unaupa thihnak case hi, nihin tiang news le evidence a chuakmi zoh tikah!\nMara kan unaupa thihnak case hi, nihin tiang news le evidence a chuakmi zoh tikah, “international rule of war” ningin, “War Crime” a si.\nMiphun le ram a dirhkamhtu kan mino le kan pasal ttha vialte hna nih international phung buar in, “War Crime/ Raldoh sualnak” an tuah dingmi kan siang hna lo. Cucaah, hmailei ahcun, atu bantuk eksiden/ accident a um ti nakhnga lo, kan zuam piak hram u.\nKan dihlak in theih a herhmi cu, tulio kan doh cuahmahmi ral hi, “regime change/ uknak thlen” tiang sawh lawng a si lo. Fidel Castro bantuk in, rammi harnak pek dingin meithal aa tlaihmi kan si lo. Chin miphun, Freedom le liberty hmuh dingin tiang kemhchihmi ralthawh a si.\nInternational phung buar in, war crime a tuahcuahmahmi Mah Ralkap in, Chin miphun kan him lo. An pawng ah um zong kan duh lo. Nu, ngakchia le taar tiang nih kan ttih hna. Mahbantuk dirhmun in a kan vengtu le hnangamnak a kan petu cu, Chin pasal ttha nan si kha, philh hrim hlah u!\nMeithal itlaih, nunnak thap in Chin miphun dirhkamhtu vialte hna, Chin miphun he ral/ enemy si ding cun, kan in siang hna lo. Nan man/ value a sang tuk. Miphun nih a sangbik upat pekmi nan si. Chin miphun nih ther le phang in a ttih in ttih dingmi, nan si awk a si lo. Chin, mizapi nih nanmah control area an luh/ an phak tikah, luatnak ram luh bantuk in an feel khawh ding tiang in, Chin mizapi he idaw cikcek in um khawh izuam u.\nlunghrinh in nan tlaihmi hna an um ai kun, nan phung a zul lomi zong an um tikah, khrifa kan sinak, civilized society kan sinak dirhmun in, phungning in tawlrel thiam hram ko u. Kan ral pa, mah Ralkap hmanh, nan tlaih hna i, nan kut an phan ahcun, puitling lungput he, dawhte nan tawlrel ahcun, Chin miphun kan hmai a hngal lai.\nZapi lak ahcun, bad apple pakhat hnih an um ko lai. Bad apple ruang ah apple dihlak a thur/ a nam ding a si lo. Bad apple cu lak in a dang tein chiah ding a si ko. Cucaah, tutan kan tonmi thil hi kan zaang a dernak siloin, hmailei kan iralrinnak le thil tawlrel kan thiamnak ah cang hram seh.\nThisen tamtuk a luang cang mi,nunnak tampi thap cang mi Dohthlennak a par pazik kan um lio asi caah CHIN Miphun vialte nih a donghnak tiang kan kut kan i tlai hna lai ti ka zumh ko. A harbik mi caan karlak ah kan um lio si bantukin ralsa lak ah i tukdoh cuahmah lio asi caah a hleihluat in kut thlak le thihnak fahnak i pek sual zong a um ko hnga, zeikhomh asi ah “We Are One In Chin”.\nKan sinak langhter in Unau rual kan i khawnden sual hmanh ah ngaihthiam hal a herh mi um cun i hal ding, Bawikhrih min in i ngaihthiam ding kan si ko hna. Zei kan ton mi poah hi a zoh zia thiam ahcun nun cawnnak le fim chimtu an si viar ko. Thihnak le fahnak a tong mi kan Unau hna nan ngaihchiatnak ah kan in tuarpi ve hna ee.\nKan Chinland Miphun ning piin kan dothlennak mawtaw maw dir sual lai kaw, a pengtlang le a khua ti bantukin ca tial i sum deuh rih hna uh si. CNA/F, CDF, CDM hi lungthu pathum nan si kan nih ramleng in fund kawl piak tu, chawva le fimnak in nan hnulei a rak dir mi pawl hi mei thingthu kan si ve. Kan dihlak kan tuan cio lawng ah rawl cu a hmin kho lai.\nLungsau thinfual tein, lung thawng tak in hmailei ah kal chin ko hna uh si. Bawipa kan lei ah a tang ko kan tei zau lai. Amen.\n← Breaking News; PDF Nih Ralrin An Pek Hna Hnu In Yesagyo Peng Thil Cu A Ropui Ko!\nBreaking News; Thantlang SAC Ralhrang nih Sianginn Saya an Kah, Hliam a Pu! →